MIN AUNG HLAING RUANG LAWNGTE AH ASI KO, AN TAMTUK – The Chinlung Post\nMithat Lainawng Min Aung Hlaing ruangah ralzam an tamtuk cang, Ralhrang nih nawlngeihnak an lak thok in tutiang ah ralzam hna hi minung tinghnih renglo an si cang tiah an chim. Hi konghe pehtlaiin RFA nih a langhter ning ahcun ralhrang kawlralkap nih cozah uknak an lak hnu ah ralhrang le mipi kilvengtu i kahnak ah a chuak.\nRalhrang kawlralkap hna nih cunglei he tangle he an kah hna i, hriamnam phuntling an hman. Hi kahnak ruangah ramtthen pahnih le ramkulh panga chungah ralzaam hi minung tinghnih le thong 30 hrawng an si cang tiah an thanh. Kayah ramkulh ah ralzaam hi tingkhat renglo an si i, Kachin ah thong 14 hrawnghrang ralzam an si.\nCun Shan ramkulh North ah thong 20 renglo an si i, Southern ah ralzaam hi thong 14 hrawnghrang an si. Cun Karen ramkulh ah ralzaam hi thong 60 hrawnghrang an si i, Chinram chungah ralzaam hi thong 15 renglo an si i, Sagaing ramtthen ah ralzaam thong 15 renglo an si i, Magway ramtthen ah thong 10 renglo an si tiah an langhter.\nHi konghe pehtlaiin kan hnu zarh June 2 ah UNOCHA nih thanhnak an tuahmi cu May 31 tiang list kan lak khawhmi ahcun Kachin le Chin ramkulh tel loin tukdohnak ruangah ralzaam hna hi minung tinghnih hrawnghrang an si cang tiah an rak langhter. Ralhrang kawlralkap nih hramhram in uknak an lak hnu ah hmunkip kaa kip ah tukdohnak a chuah caah ralzaam hi an tam chin lengmang te lai tiah zumh a si.\nThawngpang dang:Ralhrang pawl nih Mindat ah an tlaihmi hna minung 20 rawl loin an chiah hna. Mindat ah ralhrang kawlralkap ruangah a zaam mi hi minung thonghra renglo an si cang. Ei le din kongah lungrethei ngaiin an um tiah theih asi. Cu lawng siloin ralhrang nih an tlaihmi hna khuami minung pahra hna cu rawl zong an pe hna lo tiah theih a si.\nRALHRANG THILRI PHUR VANLONG A TLA, MINUNG 12 AN NUNNAK LIAM


2014 Chungah Norway Nih Mi 3000 Leng a Kherh Cang Hna – Chin Community in Norway\n2014 Chungah Norway Nih Mi 3000 Leng a Kherh Cang Hna\nJuly 4, 2014 ccn 0 Comments\n2014 akal cangmi thla 6 chungah Norway nih ramchung umnak nawl a ngeilomi hna minung 3, 167 a kherh cang hna tiah thawng theih asi. Cucu buaktlakin nikhat ah minung 18 tluk kherh an si i, cucu nikum 2013 (nikhatah 13 tluk an kherh hna) he tahchun tikah nikhat ah minung 5 tamdeuh lengmang an kherh hna tinak asi.\nTukum chung tutiang kherh cangmi ah minung 1, 237 hi dantat khawhmi sualnak (criminal cases) ruangah chuahmi an si tiah theih asi. 2014 chungah tinhmi cu minung 7, 100 tluk kherh kho ding ti asi.\n2013 chungah khan minung 5, 934 an kherh hna i, cu chungah 2, 224 hi dantat tlak sualnak a ngeimi an si tiah theih asi.\nBuaktlakin minung pakhat an ram kherh nak ding caah a dihmi phaisa hi NOK 20000 asi tiah theih asi i, abikin Africa lei minung kherhnak caah cun a dihmi a tam khun i, NOK 100 000 tiang a dih kho tiah NRK nih a ttial. 2013 mikherhnak caah budget a dihmi hi kroner in million 680 asi tiah theih asi.\nTukum 2014 May thla tiang statistics zoh khawhmi chungin Burma minung kherhmi an um rih lo.\nRef: nrk.no, aftenbladet, politi.no\nPrevious Previous post: Norway Khuapi Dirhmun Ngei 102 Hna\nNext Next post: Ni personer pågrepet etter uro i Myanmar


China Nih US Cungah Dik Lo Tukin Rian A Ṭuan Ruangah US Nih Faak Ngaiin A Lehrulh – Chin World News Evening\nChina Nih US Cungah Dik Lo Tukin Rian A Ṭuan Ruangah US Nih Faak Ngaiin A Lehrulh\nMay 10, 2020 May 10, 2020 Salai Van World News\nAdmin||05|Biangreithlep 10|2020|| Vuleipi lungreithei vansang ruangmang in a tuahtu Covid-19 zawtnak hi US nih Vaute thla in khan ton hram ai thawk ve. Cu tikah ruah lo tuk in a hung karh i Medical Supplies ah millions bakah hnawhhnam in China thil a laak. China sinin a laakmi cu (N95- style Mask) N95-style hmaihuhnak a si. Asinain cu hi N95-style hmaihuhnak a laakmi cu America Front line rianṭuantu pawl nih an hman tikah aṭhat zeihmanh a um lo cun Covid-19 hrik zong a kham lo tiin The US Food and Drug Administration nih hman lo dingin a khap.\nThe US Food and Drug Administration hna nih N95 style hmaihuh China sinin an laakmi China nih a serhcuahmi nih hin Corona Virus ven ding a veng/kham kho lo tiah an chim. Hneksaknak an tuahnak ah N95 hmaihuhnak nih zawtnak a thianter a kham khawh bantukin China nih a sermi N95 nih hin zawtnak zeihmanh a kham (filter) kho loh tiah an hmuchuah i hman ti lo dingin an khap phah.\nThe US Food and Drug Admnistration hna nih China firms (chawlehnak) 80 authorized thil ser (manufacturer) hna lakah 65 company (serchuahmi a onhmi) cu a phihpiak diam. Cu China nih a sermi N95 hmaihuhnak cu sizungah zeimawzat an rak hlut manh cang tiah theih a si. China nih dik lo tukin US cungah thil a tuah caah a tu bantukin US nih China thil chuahmi (company) 65 hna cu a serchuak le laak ti lo dingin a phih piaknak hi a si. Dailymail\nPresident Trump Nih China Faak Ngaiin A Hun Phomh Hoi Cang\nCOVID-19 A Thawhkehnak Kong Ah WHO Nih Tuluk Kong An Phuanmi Cu Awlokchong In Khuaruahhar Ngai Asi


Terrorist Pawl Nih Obama Le Hilary Inn Ah Bomb An Kuat Hna – Chin 7 News\nTerrorist Pawl Nih Obama Le Hilary Inn Ah Bomb An Kuat Hna\nOctober 24, 2018 admin WORLD 0\nNihin zing ah US khualipi Washington ah parcel bawm 4 a chungah bomb rawnmi cu an tlaih hna i hi parcel cungah hin Obama, Hilary Clinton, US ram i mirum billionaire George Soros le Time Warner center i an address pawl an i ttial hna.\nHi bantuk thil hi ni 3 hlan ah a cang bal i US ram i a CNN head quarter i an post box ah bomb parcel in pekmi cu an hmuh. Donald Trump i a press secretery Sarah Sanders said nih “ hi bantuk thil a tuahmi hi cu daantatnak fak tak hmuh tlak bak a si i kan theih hna a si ahcun an luat hrim hrim lai lo ” a ti.\nHi hna pawl nih an kuatmi hna minung pawl hi vun zoh tikah hi terrorist pawl nih hin misang le mi rum, mi laar pawl an ral hna tiah a thei ko. US ram i FBI pawl nih a tu hi hlathlainak faktak in an tuah lio i a rauh hlan ah tleih cawlh an si lai tiah an zumh ko.\nKhrihfa ram kan timi South Korea miphun hi vawleicung mah le mah aa that bikmi an si, a ruang?\nThin a tur ko cang, Aung La le a ralpa Karaki tonnak an ngei cang kiptuh ah an i phomh cang lai\nBrazil forward Neymar cu amin achia tak tak. Akawnglam afiang kho tilo.\nFelix hi vawleicung player tha cem asi kho rih.\nBoxing champion dang nih McGregor cu an singkhaw than hoi


Fawitein Coronavirus a chonh kho mi blood Group, Mah bantuk Blood Group na ngei ah cun lengchuak lo bak ding\nThawngpang kan ttial mi hi tthihphaihnak caah si lo in mikip nih ralrin tein kan um khawhnak caah a si. Thinak le damnak cu Pathian kut ah a um, natein minung hi Pathian nih a serh mi lakah amah bantuk in a serh mi kan si,\nminung cu thil thalo a ra ding mi le kan caah kan ral lakah him tein um khawhnak ding caah i vennak ding lam a kawl kho mi kan si caah ralrin tein m khawh i zuam cio hna u sih.\nChinease Research Team pawl nih an chimh ning ah cun Covid-19 zawtnak hi Thisen Blood Group A pawl ning fawtein an in chonh duh bik tiah an chimh. Wuhan khualipi mipi 11 million ah Blood Group 34% a um i, Research pawl nih cun Jynyten Hospital ah damlo 1,775 hna an zoh hnuah Blood Group A 41% an si i, Blood Group ) cu 25% lawng a si an ti.\nChinese research pawl nih hin Hospital 3 ah damlo mi 2173 hna cu thatein an coh hna i, A thimi 206 lakah mi 85 cu Blood Group A a ngei mi an si i, Percent ah tuak ah cun 41% an si tinak si, China Daily Tading nih a ttial ning ah cun\nWuhan khualipi ah atu voronavirus zawtnak a ngeih mi hna cu an tlawm thluamah cang i, Zahan ah mah zawtnak a chonh thar mi pakhat hman an um lo i, Hubei Province ah a thimi 8 lawng an si i, cu lakah minung 6 cu wuhan khualipi ah um mi an si.\nAtu chi China ram ah mah zawtnak a ngeih mi hna hi 8,092 an si i, a thimi 3,245 an phan cang. China National Health Commission nih a chim ning ah cun zawtnak a chonh thar mi 34 cu China ram chungah an si i. Case 34 lakah 21 cu Beijing khualipi ah a si i. Hubei Province a thimi an tam bik\nBe the first to comment on "Fawitein Coronavirus a chonh kho mi blood Group, Mah bantuk Blood Group na ngei ah cun lengchuak lo bak ding"


MANDALAY PALIK PAWL AN CELH TI LO, AN DIRHMUN TTHA TILO – The Chinlung Post\nMandalay Palik thawngpang a chuak. An batuk cang. Mandalay palik pawl hna cu Palik station le out post ah suimilam 24 chung dinh caan ngeilo in an ven caah an batuk cang ti a si. Mandalay Palik sakhan pawl hi a caan caan ah tukdohnak an tuah tawn hna caah. Biatak tein runvennak an tuah i, runvennak zong hmun tampi ah a um i, petrolling pin ah case zoh le ngiathlainak tuah ahau peng.\nCucaah palik hna cu dinhcaan an ngei ti lo i, duty nak hmun ah an i hngilh tawn tiah an chim chih. Hi konghe pehtlaiin palik rian a ttuanmi min langhter a duh lomi pakhat nih a chimmi cu Patrolling kan tuah khawh ah Camp runvennak kan tuah colh i, dinh caan kan ngei lo. Sau a rauh ahcun kan batuk i, Sakhan siseh Camp maw kan ven hi dinh caan cu asi ko tiah a chim.\nKan ngut lio ah aa kan kah a si ahcun kan vanchiat a si ko cang tiah a chim ve. Atu ah hin palik pawl hna cu tukdohnak or kahnak an ton lonak dingah an um nak station lam vialte an phih dih hna. Cun lampi ah umhmun khuar in runvennak an tuah rih hna ti a si. A cunglei ah langhter cang bantuk in palik pawl hi an batuk cang i, sau a rauh ahcun rian hmanh an ttuan kho te lai lo tinak si.\nZahanzan Kalay Thawngpang: Kalay PDF lei in minung pahnih liam an tuar. Tuni zingka suimilam pakua in zanlei suimilam pasarih tiang ralhrang kawlralkap le Kalay PDF hna cu Fak ngaiin an i kap. Tuni i kahnak ruangah PDF lei in minung pahnih faktuk loin hliam an tuar tiah Kalay PDF lei nih thawngthanhnak an tuah. Hi an i kah hnu ah ralhrang kawlralkap hna nih inn zong an khangh tiah an thanh chih.\nDALAN RUANGAH TRAINING ATUAHMI AN HRIAMNAM HE AN TLAIH HNA


NIZAN THANTLANG LE HAKHA KAR I KAHNAK HMUN AH THILCANG KHUALTLAWNG NIH ACHIMMI – The Chinlung Post\nNizan ralhrang kawlralkap le Chinland Defense Force Thantlang le Hakha karlak i kahdohnak ah ralhrang kawlralkap lei in a thimi um dawh si. Asinain thawngpang a chimtu nih hin ttihphan pah buin a hmuh mi asi caah amah lila zong nih an thih taktak le taktak lo cu ka thei lo tiah a chim. Lampi ah a hmuhmi konghe pehtlaiin thil sining a chimmi atanglei bangin San Nada nih alanghter.\nThan Tlang in Hakha lei kalnak lam tlei cia Pu.Vanlal lungdonh chak lam kawi zawn ah 4-5-2021 5;PM hrawngah MAH tapung Mifir Lainawng Ralkap le CDF Ralkap Kah dohnak a um. Motor Saikel khual tlawng mi pakhat nih a Kal pah in a hmuh mi kan van ttial, a chim ning ahcun Lam kawi zawn ah Khan Ralkal Motor voi hnih tiang ai lat I lam Kam ah a sir paleng in a um a ti,Bomb nih a puah mi asi ko lai tiah a chim.\nLam chak lei miang kam deuh ah MAH tapung pa hnih cu an Bawk ta Khup in an ril ko i,pa hnih baak cu Motor ai lehnak Kam ah an rilh ko cu ka hmuh hna tiah a ti. Tih le phaan bu in kal pah hmuh mi asi tik ah an thih le an nun kong bel ka thei kho hna lo tiah a chim, A thi mi cu um dawh ngai asi. Than Tlang lei nih bia fiang deuh an thaih Lai zumh a um, ka ttial mi hi thaih fiannak le tlaam a tling mi asi rih lo caah ai palh mi le a dik deuh lo mi a um sual ah cun a ruah zia ka thiam piak hram uh. Credit: San Nada\nRelchih:Ralhrang a Dohmi nih Ralhrang Onmi Sianginn Kai Lo ding. Doh timi cu duh lomi/ a si awk a si lomi “um hlah seh” ti va i zuamnak/tuahsernak kha a si. Cohlan timi cu Hrang Lian nih a tuahmi kha a ṭha a herh tiah Lian Er nih a ruah tikah a cohlan khi a si. Fiang deuh in kan chim ahcun SAC nih an tuahmi kha a ṭha/aherh tiah Dr. Ngun Cung Lian nih a va cohlan bantuk khi a si ko. Cu bantuk cohlan le hlan lo a chuahnak cu thluak in a ra.\nCucu thluak cu politician pawl nih education system in an ṭawl tawn. Ralkap zong nih cucu tactics cu hman ve ca ah an ṭawl khawhmi paoh cu anmah lei an ṭang. Ramkhel ukphun lakah democracy uknak ahcun rammi kha nawl ngeitu an si ca ah rammi duhning in ram kha i hruai aherh. Cu rammi duhning in i hruai khawhnak ding ca ah rammi le hruaitu karlak ah “sachok” tuah aherh. Cucu “sachok” timi ukning cang cu “Ram phunghram” tiah an timi khi a si.\nRam phunghram zul in ram hruaitu nih ram hruai seh ti kha aa timhmi cu a si.Cucaah, democracy a duhmi nih cun rammi tam deuh duhnak a si lomi. Mibuu cheukhat, minung pakhat, ralkap buu buukhat, ramkhel party tikhat hna nih anmah duh in thil an tuahding cu zakhat ah zakhat kan dohding kha a si. Cu ti, abuu in siseh, pumpak in siseh hramhram uknak tlaih aa timhmi cu democracy a duhmi ca ahcun kan ral a si i, “tlau cikcek in a hram in bawng”an hau.\nAn tuahmi vialte kan doh dih aherh. Cu lakah aherh bik cu an tuahmi fim cawnnak ah kan i tel lo ding hi a si. Politician pawl nih ram an uk tikah fim thiamnak hi an i hmaithlak zungzal. A ruang cu fim thiamnak a chambaumi cu biakhiahnak thazaang an der. Biakhiahnak thazaang a der timi cu a chambaumi fimthiamnak cawnning nih a hrinmi theipar an si. Politician pawl nih rammi kha an duhning in uk an duh tikah sianginn ah politician duhmi an cawn ter hna, anmah uknak chansaunak kha siangngakchia hna thi ah an ronh hna.\nAhnu ah siangngakchia hna thi ah a luh tikah an ram hruaitu cu hruaitu ṭha ngaingai ah an ruah hna, hlen an si kha an i hngal kho ti lo. Tahchunhnak ah, nihin ahcun Russia minung kum 20 tang tampi nih Russia ram hruai Putin cu hruaitu ṭha ngaingai ah an ruah. Cu bantuk in N. Korea ahcun an fim cawnnak ah an ram hruaitu Kim Jong Un nih minung khuaruahnak a theih khawh tiah an cawn ruang ah Kim Jong Un cu Bawi Jesuh bantuk in an biak, ahmai kaa ah khua ṭha lo hmanh an ruat ngam lo.\nKan ram “Myanmar ram” tuanbia kan zoh tik ah tuanbia cawn ahcun Kawl tuanbia lawnglawng a si. 1947 hlan i, Kawl tuanbia cu Chin he zei hmanh aa peh tlai lo. Buddhist biaknak kha sianginn phung ah an telh chih. Cucu Ralkap policy chung i, “Burmanization – Kawlmi si ter, Kawl biaknak biakter, tbk” kha a si. Hi bantuk fimthiamnak a dik loning in cawnpiak ruang ah Chinmi tampi thluak ah Chinmi cu Kawlmi nakin kan hrut deuh, san kan tlai lo deuh ti bantuk ruahnak a chuak.\nCucu ngaihchiat a hruai i, nguingui in ṭah hnawh a phumi hlennak a si. Cucaah, minung bantuk in nun kan duh ve ahcun ralhrang nih an onmi sianginn cu kai hna hlah usih! Kan kai ahcun anmah an chan a sau ding le kan miphun tlau ding lawng an i zuam ko lai. Cucu tuanbia ah hmuh khawh a si cang ko. Nihin ah ralkap nih zakhat ah zakhat uknak a la kho lo. Rian ṭuantu a ngei lo. Hihi 8888 buainak zong ah a um lomi kha a si.\nRian ṭuantu hnuzul a ngeih lo ahcun a sung ko lai, a fiang. Cucu tahchunnak ah tihin fianter ka duh. Company pakhat ah Boss an rem lo tikah a rian ṭuan hna nih rian an ṭuan duh lo ahcun an boss cu phaisa a hmu ti lai lo i, a ṭil ko lai. Cu bantuk in nihin kan ram dothlenak zong ahhin MAH tuahmi cu zul lo te in dir onh ko hna sih, kham hna usih. A tlawm bik tel ah zei hmanh kan tuah kho lo zong ah “cohlan hlah usih”.\nCu ti kan tuah lawng ah MAH cu a cawl kho lai lo. Cucaah, MAH a cawl khawh lo nakhnga le kan miphun ahim khawhnak hnga ralhrang nih onmi sianginn cu “Kai Cicet Hna Hlah Usih”. Cucu kan miphum himnak ca le nihin dothlenak kan tei ding ca ah aherhmi bik “lam – strategy” a si. @TheChan, No School Under Military Coup. What is happening in Hakha . We Support NUG. အရေးတော်ပုံအောင်ရမည်. Credit: Hakha Campaign For Justice.


US Hluttaw ah buainak chuahpimi Trump tanhtu pakhat cu kum 5 thong an thlak | The Chin Express\nUS Hluttaw ah buainak chuahpimi Trump tanhtu pakhat cu kum 5 thong an thlak\nUS President hlun Donald Trump ṭanhtu pawl nih ‘2020 Thimnak ah mee nan fir…Trump a sung lo…” tiin 2021 January 6 ah US Hluttaw (Capitol) ah buainak an chuahpi i minung 5 nunnak a liam.\nMah lio ah aa tel vemi Trump ṭanhtu pakhat (Florida state in Washington DC ah a rami pa) cu tuni ah biaceihzung nih kum 5 leng (thla 63) bak thong a thlak – Trump a ṭanhmi cu a phu lo ngai.\n2020 Thimnnak ah Trump a sunghmi le Biden nih a teimi cu fehter dingin 2021 January 6 ah US Hluttaw ah MP/Congressmen/women pawl meṭing an tuah. Mah ni ahcun Trump nih Washington DC ah a ṭanhtu pawl sandah a piahpi hna i bia zong a chim. “Mee an fir, kan kham hna a herh…” ati. Bia a chim dih cangka in a ṭanhtu thong tampi cu Hluttaw ah an va kal i Trump sungh fehter kho lo dingin an va buai hnawh hna i minung 5 nunnak a liam. Hluttaw meting zong pehzulh kho loin palai vialte thinphang thlalau in an zaam dih — mah ruangah Trump cu buainak chuahtertu asi tiin Facebook, Twitter le Youtube nih an kham i atutiang online ah a lang kho ti lo.\nBuainak ah aa telmi Trump ṭanhtu thong tampi lakah a zaza cu taza an cuai cang hna i 150 leng nih ‘kan palh ko’ tiin an i cohlan. A palh aa cohlangmi 150 leng chung ahcun tutan Florida pa hi atutiang ah caan saubik thong an thlakmi asi.\nUS District Biaceihtu Tanya S. Chutkan nih, “Buaibainak in cozah pawnchuah timh, tluang tein uknak i pek khawh lo dingin kham timh le palik pawl tukvelh a hmangmi cu fak piin hma lak an si timi hi mipi nih an i fian a herh,” tiah kum 5 thongthlak dingin bia a khiahnak aruang cu a chim.\nKum 5 thong an thlakmi Trump ṭanhtu pa cu Florida state, Tampa khuami Robert Palmer, kum 54 asi.\n“Hluttaw (Capitol) nitlaklei inntual ah a pehpeh in palik pawl na kutke in na velh hna; dur le thingtan in palik na cheh hna, cun meithahnak gas in palik na kah hna, a dur in na cheh chap rih hna,” tiin taza an cuai i kum 5 thong an thlak hi si.\n“Minute tlawmpal hnu ah, meithahnak gas dur aa lak i avoi 2nk a cheh hna. Thir thluan zongin palik pawl a ṭhuat hna, fei bantukin a khawhnak hna. Palik pakhat nih a paw ah khairiat meithal kuan in a kah hnu ceo ah a ngol,” tiin tazacuaitu cozah sihni pawl nih an chim.\nTrump ṭanhtu Robert Palmer nih cun, “Kha tlukin kan buaimi le kan bia chiakha le bia dawhcah lomi vialte i in in palik nih an kan khammi kha ka thangṭhat tuk hna, an ral ṭha tuk hringhran.\n“Kha bantuk mi buai lakah kai tel vemi cu ka ningzak tuk hringhran. Ka ning zaktuk hringhran,” tiah aa ngaichihnak kong a chim.\nPrevious articleTedim pengah CNF le ZRA an i kap, tiin VOA nih a ṭial\nNext articleRamleng Senthang upa nih hitin CDF-Hakha le CDF-Senthang kong cathanh an chuah


Laimi Vialte Nih Mahthil Hi Kan Theih A Herh – The Chinlung Post\nLaimi Vialte Nih Mahthil Hi Kan Theih A Herh\nJanuary 5, 2021 admin Chin 0\nKha laimi tam deuh nih theih a herh,Thawngpang Pehtawnh TharLaimi mi tampi nih kan mah le lungput hawih in kan i thimmi partyah hin khawika kan dirve tihi biahalnak tampi chungah kan lut. Lairam kan um lioah cun nu nih Khrihfa upa an tuan ballo i, tuanphung zongah kan ruah lo, anmah le dirhmun : Nu sinak zawnnak nu upa kan ti maw kha; anmah le tikhawhnak zawnnak Pathian rian hi an tuan hna.\nSihmanhsehlaw USA ummi laimi khrihfabu lakah nu nih Khrihfa upa rian an tuanve cang. Pa khrihfa upa 11 an si i nu 1, pa 2 an itelve cang hna. Cucu thangthar Pastor uarning le Democratic kalning ai lo nak zawnte a si. Nu zong nih an cohlan i an tuanve hi cu a mak ka ti ve cang.Nihin zawngah Democratic pawl nih thlacamnak ah a dawngnakah hawihe hmanh ai lo tilo nu an tihtuk nak hna ah hin. AMEN WOMEN a ti anupi a tituk caah maw nancy Polosi a tihtuk caah dah. hika zan hi zohve te . Demcratic party cu sahrang lamhruaitu an si cang lai.\nKha athar news leiah kan kal cang lai:Georgia state ah Senate thutnak pahnih kongah Kan Pu Trump cu nihinah a va kal than cu lioaah a bia chimmi cu zeitik hmanah kan ngol lailo hnu kan tawn lailo a ti rih. Cun Senate thutnak pahnih ai cuhmi hna lakah David Perdue, Kelly Loeffler hi an si. Kelly Loeffler nih a timi cu January ni 6 ah Electoral College vote hlawnh in in ka dir ve lai a ti cang. Electoral College vote hlawnh dingin Senate 13 an si lai in innrang aiawhtu 140 he an dihlak 153 nih fek te in an dirpi cang lai tinak a si cu.\nCun Georgia kong zahan katial cang kha, mithiam seh azohthiammi scientists nih Trump vote cu Joe Biden sinah an thialmi an hmuh chuahmi zat 17,650 ka tial cang kha. Kumtling lo le state dang le mithi vote cu a tam tuk cang caah Georgia Gov cu a hmai thichuah ai tim cang. Holhnak athei ti lo.Pennsylvania cu nihinah Scinece thiamsang nih an zohfelmi chungin 423,000 votes naktam cu Trump ta kha Joe Biden sinah an thial an ti rih, Elawk a tha tilomi zohfeltu an si. over 423,000 votes removed from Trump in Pennsylvania, data scientists say .hika zawn hi tlawmpal vun cih ve te.Democratic pawl cu an phaisa i ai tialmi (In God We Trush) timi hrimhrim a rem lomi an si. Cu lakah Laimi nih kan dirpimi hna hi cu khuaruahhar kan si ve ko cang. Pathian kan zumhlo ah cun zumlo lawlaw atha deuh ve.\nKYAWKYAW RUAK AFIMTU LE MIT BAK IN AHMUMI NIH A CHIMMI


FIANG TEIN KAN CHIM TUAH UH, KAN BUAI DIH CANG LAI HIH – The Chinlung Post\nKhah Fiang tein kan chim tuah uh.Mipi na kan vaivuah ter dih cang lai hih.NLD he CNLD he Bia kan hal hna ka let hrimhrim uh mivial kan i fian ii Mee pek kan thiam khawh nak hnga ding ah asi.Pumpak chungkhar ca asi lo mi ram le miphun ca ah a tuan ding mi MP mee pek hi kan i palh sual ah cun kum 5 chung loh thipthep kan si hawi sual ti phan a im tuk cang hih.\nNan kan ti ning ah cun..1.NLD,Federal an kan pek hlan ii miphun party dirh cu suallam a ngei loh.Federal A KAN PEK hnu long ah miphun party cu dirh ding asi NLD mee pe rih ko uh nan kan ti. 2.CNLD Salcaan peng kan lo NLD le USDP cu Centre policy in an kal cash an MP te nih zei bia an chim kho lo Federal le miphun kong ah an cawl cang ngam lo/kho lo caah FEDERAL kan hmuh khawh nak hnga kan mah me kan pe ko cang uh nan kan ti ve.\nBiahalnak pakhatnak. Federal hi (NLD)chim ning in pek chom ding maw kan si? Biahalnak pahnihnak.Federal hi (CNLD)nan chim ning in cun Tlang cumg mi miphun party he tuan ti nak in/hal nak in hmuh ding dah asi? Fiang te in van chim uh law mipi nih Mee pek ding ka fiang pup ko lai hih..Development tuktak ah a busi mi MP cu kan duh ti hna loh hi mipi nih.Ram le Miphun luat nak di g ca a tuan mi long bochan in dirpi kan in duh hna. JFT\nRelchih.CNLD Pawl Mah Hi Mipi Sinah Kan Thanh Ngam Tuah U,Nan Tuah Ve Lai Maw?Laimi(Chin)Kan MP Pawl Nih Khin Milem A Bia Mi Hmai Ah Kun Lo In AN Um Kho Lo Maw?Biak A Herh Ahcun Khrih zumhnak Kaltak In Hlawhhlang In MP Hmanh Tuan Ding A Si ttung Lo Ziah Judah mi hna nih an rak biakmi,Israel Pathian le a tu Laimi khrihfa kan Pathian hi aikhat hnga lo maw?Bible hi rel chih tuah hna usih.\nHi kong ah hin kan in leh awk a herh in kan hngal lo; a alh thluahmah mi meiphu chungin kan biak mi Pathian nih a kan khamh khawh ahcun a kan khamh ko lai, a kan khamh lo hmanh ah na Pathian cu kan bia hlei lai lo i na phun mi milem hmai zong ah cun kan kun lai lo, ti kha bawipa nih hngalh ko” (Daniel 3:17-18).\nSui in sermi Milem hmai ah Siangpahrang nih nan kun lai i nan biak dih lai tiah nawl a chuah nain Judah tlangval 3 cu an kun duh hlei lo. Moses nawlbia “ Keimah hlei in Pathian dang nan bia lai lo timi kha fek tein an i tlaih (Exo. 20:1-12) .Jesuh nih ”Bawipa na Pathian cu na lungthin dihlak le na ruahnak dihlak le na nunnak dihlak in na dawt lai” (Matt 22:37) tiah a kan ti.\nSihmanhselaw nihin zumtu piangthar tampi hna cu Jesuh Khrih nakin kan duh deuhmi le kan tlaihchan deuhmi le kan dawt deuhmi thil a tam tuk hringhran ko cang. Cun Pathian nih ‘Keimah hlei in pathian dang zeihmanh nan bia lai lo’ (Ex 20:3) tiah a ti nain zumtu tampi cu thing le lung bia in, muslim le Buddhist biaknak ah kan i thleng lo nain Jesuh Khrih nakin kan biak deuhmi, kan thangṭhat deuhmi le kan bawi ah kan i sermi deuhmi thil a tam tuk cang. (1Peter 2:19) ahcun ‘minung hi a teitu poah sal a si ko’ tiah a ti bantukin sal bantuk i a kan sertu le a kan cantertu kan bawi an rak tam ngaingai ko hna.\nMicheu cu zu le kuak sal hnaah kan tla i, micheu cu chawva le tangka sal hna ah kan tla. Micheu nu nungak tlangval le lovesong sal hna ah kan tla i, micheu cu facebook le media sal hna ah kan tla cang. Cuticun a phunphun sal ah kan tla i, bawi phunphun kan i ngeih cang hna.Mah hihi zumtu piangthar/a hrinthar cangmi hna, Jesuh nih zeitindah a kan ti? atu Pathian bia hi rak rel ṭhan law, Pathian auhnak aw hi ṭha tein rak ngai ṭhan ve tuah!\nNa lung a sau, keimah ruangah harnak na in i na lung a dong lo. Sihmanhsehlaw ka lung na si lonak a um: cucu hmasa i na rak ka dawt bantuk khan na ka daw ti lo. Zeitluk niam i na tlak cang kha philh hlah. Na sualnak kha mertak hna law hmasa i na rak tuah tawnmi kha tuah ṭhan hna. Na sualnak kha na mertak hna lo ahcun, ka ra lai i na mei vannak kha a umnak hmun in ka ṭhial lai.(Biathlam 2:3-5).\nMahbantuk in milem a bia mi phungki hmaiah kun thengmang a herh ahcun,ziah kan mifim le zumhnak in kan pa le hna nih mah hihi an doh kho lo maw?sinak cudah an duhtuk?CNLD pawl teh Chin ram ah cozahnak tlai sual ulaw NLD pawl bantuk khin milem pathian hmaiah nan kun ve hawi lai maw?mah hi nihin ah kan miphun theih te ah kan let tuah uh,nan tuah ve ding ahcun vote bak lo nan hau lai khah. TDT


Ralhrang nih hin CNF/A Le CDF hi 100% ah 100% an tei ti bak hna lo! – The Cherry Par\nRalhrang nih hin CNF/A Le CDF hi 100% ah 100% an tei ti bak hna lo!\nRalhrang nih hin, CDF/A Le PDF hi 100% ah 100% an tei ti bak hna lo!\nPDF/CDF hi an tei ti hna lo caah, Lam an kawl mah cu zei dah si tiah cun, inn le Mipi harnak pek. Mipi inn le Harnak kan pek hna lai i, PDF/CDF hna cung ah lungdong hna seh law Mipi vawivai hna seh tiah lam an kawl. Khuachung ah CDF/PDF nih Mipi zawn ruah in an luh le an um ngam lo caah, Rallokap nih biatak ten Khua Chung le Mipi kar ah tan an la. Ho poh nih mah cu kan thei dih.\nThanTlang kan zoh tik ah, Minung an um lo nain, Rallokap nih inn an khangh hna, Laimi cu inn le Lo a raap mi kan si an thei, Cu hlei ah Chin State ah (သဲ,ဘီလပ်မြေ) inn sak Thing le Lung a har tuk caah inn khat kan saknak ah, kan nun cheu caan kan pek an thei.\nMah tik ah inn khangh in Tan an la i, Mipi an lung dong lai i, Remdeih nak tuah ding ah an au pi lai timi ruah channak an nei. Rallokap nih hin, Mipi an rawltaam an harsat ah Uk le Nawlnei an fawi ti mi (ဗျုဟာ) pakhat ah an i tlaih.\nMah caah, Tu lio te ah hin, Rallokap pawl nih an tih bik mi cu, PDF/CDF theng si lo in, Mipi lungtlin lomi Cozah an si hi, an tih. Cun Mipi an Thinlung a si kho chung in lak an i tim. Mipi nih CDF/PDF an bawm hna lo cun, fawi tein kan tei hna lai ti mi an thei. Mipi nih an herh mi an bawm tuk mi an thei.\nPDF/CDF ai awh ah Mipi inn le Lo, Nunnak hmang in Ral an do, Nain Mipi nih an huat chin hna hi, (တော်လှန်ရေး စိတ်ဓာတ်) a chuak chin, cu caah Rallokap hi caan tlawmpaal te chung an Cawl kho lio ah hin, tampi Mipi inn le Lo an hrawh/khang lai.\nNain Mipi nih nan thei ding mi cu, thih lai ah, sualtaal phun an i sualtaal cang ko hih, Naisai cu a dongtiang kan in Doh hna lai. CDF/A chung hrimhrim ah kan vawivai naisai lai lo ti mi thinlung kha nan nei cio a hau ti kha, kan sawm duh hna.\n← Thantlang Inn kangmi Kong update\nDr. Lian Hmung Sakong inn SAC Ralhrang nih an Chuh! →


Saupi ka vun tial lai, fiang cik cek in, mi tampi nih cun Side A lawng kan thei tawn i, Side B lei kan thei ti lo caah kan thil theimi kha a balance tawn lo caah bia hi kan chim sual tawn. Mah Chinpage ah hin cun News pawl hna hi Balance tein ka tial tawn caah, International thawngpang balance tein thei kho na duh ahcun mah Chinpage hi like le follow vun tuah law, nifatin international thawngpang nan rel kho peng lai.\nRussia nih Ukraine a tuk ruangah Western pawl nih Russia cu ceihlak in sanction (dantatnak) an tuah\nhnuah Rubble (Russia tangka) value (Sunglawining) cu 50% ah a tum man, Pound khat sunglawi ning\nkha 130 Ruble (Ruble kha Russia tangka a si ti kha philh lo ding) a si i, Dollar value kha 120 Ruble ah a kai man. Caan tlawmpal a vun kal i, Russia Reserve Currency cu tawn kho lo bak in (freeze) in an tuah piak than hna. Russia caah thawngpang chia tak tak a si. Mah bantuk in Russia cungah Western pawl nih thil an tuah caah Putin nih National Security Council Meeting a au cawlh i, mah ka hin Army lei ah hotu\nle intelligence lei ah mifim pawl hna le economists pawl hna cu Economic Crisis hlei ah Ruble (Russia tangka)\nsunglawi ning cu a thum lengmang khawh ti kha fiang tein an thei caah zeitin dah mah bantuk\ndirhmun kan tawn lonak ding caah lam kan kawl lai tiin meeting an tuah. Mah meeting ah hin Russia Central bank Governor le Deputy Governor zong an nih tel ve. Western pawl nih Russia sanction an tuah ning a fak tuk caah mah meeting a rak kai mi pawl nih hin Western pawl nih Russia oil le Gas an cawk tikah Payment dang in tuah than a hauh ti an thei i, Russia oil le Gas hna cu Dollar le Euro hmangah\npayment an tuah tawn mi cu Russia tangka bak in (Ruble) payment nan tuah cang lai tiah\nbiakhiahnak an tuah, mah meeting ah an ceihmi min caah “New Ruble Payment System/Mechanism/Scheme” an sak.\nMah payment mechanism hi Russia ram hawikom a si lomi nih cun hmang cawlh ding tiah biakhianak an tuah chi. March ni 31 ah mah meeting an tuahnak ah biakhianak an tuahmi order hi President nih min thutnak a tuah cawlh. Mah bantuk in Russia nih Order a chuah mi hi European Union pawl nih ceihlak in an soisel i, heh tiah an zai ve, natein Western ram pawl hna hi Russia oil le Gas ah a hngatchan mi an si fawn tikah ceilak in an buai ve.\nRussia Oil le Gas cu cawk lo khawh lo dirhmun an phan cang tikah, Western ram chungah company\na ngan mi pawl state nih approved a tuahmi hna nih Russia tangka (Ruble) bak in Payment an\ntuah duh caah, Russia Central Bank-ah account an tuah thluamah ve, Mah bantuk in Russia nih order thar a chuah ruangah European Union tam tampi cu an ruahning le an hmuh ning a khat kho ti lo. Mah ‘New Ruble Payment Mechanism’ nih Russia currency cu dirhmun tha ah a vun dirte than i, Ukraine an tuk hram thawk hrawng ah an tangka sunglawi ning a tlah tukmi cu atu 50% in a kai than cang tiin International Energy Agency nih a chim.\nCucaah “Ruble named world’s best/top performing Currency/ top performing to dollar” tiin bussiness expert pawl nih an chim cang.\nRussia Current Account a tlawm tukmi zong a vun tam than lengamng cang i, Kum 2021 ah Russia nih\ncurrent account surplus $27.5 billion a ngei mi cu tu kum 2022, thlali chungin Current Account Surplus $95.8 billion a nei man cang. Kum 2021 an surplus ngeimi letthum surplus an ngei cang tinak a si. European Commission nih Moscow sanction phunglam buar loin European Union ram pawl nih an ngei mi company hmangin Russia oil, gas le electric lak an siang than hnuah Commission hi pressure an peh\nthan i, guideline an rak ngei cang mi cu upgrade an tuah than i Euro le Dollar hmangah\npayment Russia nih a siang than ahcun, oil, gas le electric cu Russia ram in thatein lak than\na si lai tiah an chim than. Mah bantuk in European Union pawl nih upgrade an tuah thanmi\nhi Russia nih zeitin dah a let lai tiah zoh a si lio. A hlan ning tein an rak kalpi ning phunglam ning tein Russia ram in European Union pawl nih Gas le Oil cu lak than ding in tim tuahnak an ngei lio a si. Russia nih West-pawl Sanction hi phung dang dang in a tuar, Natein Russia nih phunglam thar a vun serhmi\nNew Ruble Payment System hmangin Russia tangka value cu a tam chin lengmang than. Mah lawng si lo in,\nramchung ah ei le ding developed nak ding caah Grain le wheat llei ah an kum that a si fawn tikah,\nRussia nih Ukraine a tuk mi hi Russia caah cun caan tha bik a si tia mi tampi nih an zum. Expert pawl nih an chimmi pakhat cu “Russia nih hin Ukraine a tukmi hi a kalpi peng i, World economic War a chuahpi i, Russia ram dirhmun tha a phan khawhnak ding caah caan tha a kawl peng”tiah an chim mi hi a dik kho mi a si tiah mi tampi nih an chim cang. Cre-RTK


U Myo Thit Kum 2 Thongthlak Ding In Bia An Khiah Piak – Chintanbo\nJanuary 3, 2022 admin MYANMAR NEWS 0\nMandalay ramthen I kokek le pawngkam thilri zohkhenh tu (vuankyi) Resource Minister U Myo Thit cu rampi na rawhter dih tiah anti caah pohmah 505 khah case an awh ter i, kum 2 thong thlak in rianhrang tuanter dingah bia an khiah piak tiah theih asi. Kawlram ah cun Vuankyi zong thong an tlak ah cun rianhrang tuanter an si ko.\nU Myo Thit hi ralhrang nih uknak an lak hnu January thla ah khan an rak tlaih cang I ni hin ah biaceihnak zung ah an chuah pi i sual dantat nak phung 505 khah in dantat nak an pek hi asi tiah biaceih zung he aa naih niam mi nih an chim. Ralhrang kut tang i zung pakhat ah riantuan tu pakhat nih cun atu bantuk in U Myo Thit an tuah nak aruang cu National Democracy Party Center nih cathanh an chuah mi cu maivan(social media) cahmai ah atar caah asi tiah anaih niam mi hna sinah achim ve.\nU Myo Thit hi 2020 mi thim kum ah khan Mokok myone in ramthen aiawh tuah NLD party in arak dir mi asi i teinak zong arak hmu tu zong asi. Ralhrang nih hramhram in nawl ngeih nak an lakhnu in Mandalay ramthen chung Ministers (Vuankyi) vial te cu pohmah aphun phun an awh ter hna i an thlaih hna thongah an thlak hna dan an tat hna pinah adot dot in an si ning an thumh cuahmah hna. Source BAP


USA ah um Chinmi ralrin a her tuk cang hi aw!! Italy sibawi cu a hnabeidongtuk i, siizung lenglei ah chuak i bia a chim mi\nCovid ruang vawlei cung minung 119718 an thi cang i, a zawtmi zat hi 1924440 an si cang. US-ah COVID-19 zawtnak ruangah mi 23,664 an thi cang. A damlo mi hi 518155 an phan cang. USA caah cun khuaci a mui tak tak. A tu dirhmun zoh ah cun mah zawtnak ruangah USA mipi a thi ding mi minung cu a tlawmbik ah 240000 hrawng cu an thi lai tiah zum a si. A thimi tambiknak ram cu Italy a si i, athimi dihlak in 20,465 an phan cang.\nItaly ram chungah sibawi lar ngai mi nih atu zawtnak ttih nung ning cu mitthli thla buin ti hin a chim,’ coronvirus ttih nung ning le mah zawtnak in thi a fawi ning hi mi vialte nih fiangtein theih dih hna u sih law, innka thlalang awng in kan lu zong kan chuak ter ngam lai lo” tiin mah zawtnak ttih nung ning a chim (If you know the size of the risk, you will not get your heads out even from the window)\nMyanmar ram chungah coronavirus a kar thluamah cang i, nikhat ah minung hi test 100 hrawng an tuah caah zawtnak an hmuh mi hi a tlawm, natein tu ni thawk in nikhat ah minung 200 hrawng cu test tuah khawh ding in lam an kawl lio a si. Myanmar ram ah coronavirus zawtnak a ngei mi hna hi minung 62 an phan cang i, mi 4 an thi cang. MYanmar ram hi ramdang bantuk in ni khat ah minung 1000 leng test tuah seh law mah zawtnak angei mi tampi an um lai tiah zum a si.\nBe the first to comment on "USA ah um Chinmi ralrin a her tuk cang hi aw!! Italy sibawi cu a hnabeidongtuk i, siizung lenglei ah chuak i bia a chim mi"


LOUISIANA State um mi hna lawng nih (Emercency National Security Fund) ca’h $54, 800.00 an thawh – The Cherry Par\nLOUISIANA State um mi hna lawng nih (Emercency National Security Fund) ca’h $54, 800.00 an thawh\nMarch 19, 2021 March 19, 2021 Cherry News\nLOUISIANA State um mi hna lawng nih (Emercency National Security Fund) ca’h $54, 800.00 an thawh kan zapi te’n kan Kut bengh rih ṭhan ko hna uhsih. USA, Louisiana State ahhin Chin mi a um mi hi, mi tlawmte an si, Inn khat hman nih baulo te’n an thawh dih khan ah a tla. Chin mi tambik umnak Indianapolis le Dallas Taxes chinchin ahcun ngaih a um ngai ko.\nLouisiana um mi, kan miphun le kan ram ca’h Phaisa thotu hna, Bawipa nih ṭuan kawl khawhnak in pe chin ko hna seh.\nKan ilawm tuk.\nRelchap, An Nun an Pek Hi Maw Hun Philh Te Lai Cih. KALAYMYO – March 17 lawng bakte ah ‘ralkap’ kahnak in ‘minung 4’ an thi (Rev. Dr. Sang Uk Cung, March 18). A thimi lak ah Chin pasaltha Pu ‘Cin Khan Mang (kum 29)’ aa tel, a nupi le a fale hngakchia pahnih a rohtak hna (Rev. Dr. Sang Uk Cung, March 18).\nA nupi le a fale hmanthlak zoh ah bia nih lungfahnak le ngaihchianak a san zia a daih lo. Misual lainawng cung ah thinhunnak mei a alh. Dingthlu nih an sual man dantatnak lai a rel te hrimhrim ko lai. An pur caan a phan te hrimhrim ko lai.\nAn nun an pek cang. Nuhmei ah an nupile an i cang, an fale ngaktah ah an i cang. Chungkhar cawmtu nun an lakkanh hna. An thisen, an rian, an i lawmhnak vialte hloh in Federal Democracy caah rai an thawi. Khua a dei tik ah, cuanglur in MP le Minister na ttuan tik ah, hitluk an tem-in hi upat hmaizahnak le an caah rianhtu ding na si kha hun philh te lai cih. Thisen phahmi lamphei i laam caan a chuah te tik ah, ‘pasaltha’ le ‘nusualtha’ le an chungkhar temtuarnak vialte hi hun philh sual lai cih. Salai B Chan Khar\n← Hakha sakhaan ah hren mi a voi hnihnak Zung chuah, aa-mah-khaan timh mi tlamtlinglo\nA Fak Tuk Hringhran Ko E →


Ralring: Minung Thisa Dawp A Hmangmi Cangvut A Poi Kho Taktak – Chin World News Evening\nJanuary 16, 2020 Salai Van Thawngpang\nRalring :minung thisa dawp a hmang mi cangvut. Laitlang lei zong ah hi bantuk in mithi inn ah “bul” an pekmi ,mah zaal chung ah a sanmi le mah pumpak hlawknak ah a hmang mi an um tawn lengmang ko. Sangte konglam hi nan theih ciau bang kan hnu kum July thla khan a cang cangmi a si. Thlawmpal ah US in David Nun Tho nih” Go fundme” in bawmhnak a rak kawl piak i kan sian zah kan rak pek ciau kha mu. Cun David Nun Tho nih tangka a petu min le umnak hna cu a langhter cang i bawmhnak zong cu a lut ti lo. Kha liau khan ting (100) leng a chuak a ti cang ko nain a kua lo.\nAtu ceou thla(6) a rauh hnu ah ting(120) hrawnghrang cu amah sin ah a phanhter. Thla (6) chung cun khi tangka ting(120) in khi thil tam tuk a tuah khawh cang.Cu pawl hna cu ;1/Bank ah chiah i a hlep a thlawm bik 6% in tuak ulaw thla (6) chung cun tam tuk a chuak manh cang. 2/Money exchange ah khi ting(120) in tangka tampi kawl than khawh a si , a thlawm bik thla (6) chung cun ting(100) chuahter khawh a si.(tangka cawk/zuar) 3/A hlep tampi in mi icawi sehlaw tam tuk a chuak manh lai thla (6) chung cun. (10-15% in mi cawih khawh a si) 4/Stock zong ah khi tangka lila in tangka tampi chuahter khawh a si fawn.\nCu caah hi hnu cun #David Nun Tho i “Go fundme” in tangka hlu ti hlah u..Atu zoh ko u, Benjamin ca i tangka ting(300) hrawnghrang an thawhmi zong atu tiang zei hmanh a chim lo hi mu. Thla(6) chung mah ting(300) in kha zei le zei dik a tuah than te lai ngia ko u..Sangte zong thla (6) a rauh cun Benjamin ca i tangka zong thla(6) hrawnghrang kha tangka lila in zei dik a tuah te ko lai. Baibal sianginn a kai ve ruang ah a fel lai tiah zum hlah u, a dang Falam mi nih tuahmi “Go fundme” lawng in hmailei cun tangka hlu cang ulaw tin ruahnak kaan pek hna. Credit: Zing Tin Cuai\nRalring: Minung Thisa Dawp A Hmangmi Cangvut Benjamin Ca I Tangka Ting(300) Hrawnghrang An Thawhmi Zong Atu Tiang Zei Hmanh A Chim Lo Hi Mu


Thawpang Tha! Kawl Ralhrang Tampi An Thih Chap! – Chin 11 News\nThawpang Tha! Kawl Ralhrang Tampi An Thih Chap!\nKachin ramkulh Banmaw peng, Daw Phone Tang Han Kaing lampi ah ralhrang pawl nih KIA nih vawlei tang ah kamhmi bomb an i lamh sual ruangah a hmunah ralkap 5 an thi. Ralkap nih rampi nawlneihnak an lak hnuah kachin ralkap KIA le ralhrang cu fak chinchin in an i kap hna i Kachin ramkulh chungah an i kap peng.\nApril 8, Zan suimilam 8 hrawngah khan ralhrang pawl cu KIA pawl doh dingin Banmaw peng Daw Phone Yang Han Kaing lam an kal lio ahcun KIA nih rak kamhmi bomb cu an i lam sual ruangah a buak i a hmunah ralhrang minung 5 an thi colh i minung 8 nih hliamhma fak taktak an pu tiah theih a si.\nBomb puah thawng le ralhrang thi zah hi pawngkam khua mi zong nih an theih. Ralhrang lai tam ngai an thih caah an thin a hung tuk i Laiza pawng Lasangbum ah puak kho mi a phunphun le meithal an kah puah thluahmah tiah DVB nih a tarlangh.\nRelchih dingmi: Dr.Sasa cu valweicung media minthang asimi CNN nih biahalnak a tuah. CNN biahaltu nih a timi cu, Vawleicung ram dihlak sinah zeidah chim na duhmi a si tiah a ti. Dr.Sasa nih lehnak a tuahmi cu lunghmui kho tak tak. Atimi cu, International Communities nih ralhrang cawlcanghnak hi an ngolter hrim hrim awk asi. Minung tam kan thih hlan le a tlai hlan ah hin vawleicung ram nih hi hi an ngolter awk a si.\nChina le Russia nih ralhrang cungah voikhatte phone in chon sehlaw hi thahnawnnak military general cawlcanghnak hi a ngol hrim hrim lai. Cubantuk a si komi ah China le Russia nih an tuah duhlo ah cun, hmailei ah anmah he pehtlaihnak a chia cang lai. Nihin ah an thil tuahmi hi Kawlram minung 54 million nih zeitikhmanh ah kan philh piak ti hna lai lo.\nRussia le China he kan I pehtlaihnak zong tihnung a si cang lai tiah a chim. Vawleicung ram le communities leaders nih ralkap cawlcanghnak hi a ngolter lo a si ah cun, nihin nakin minung tam deuh nunnak a liam lai. Cuhlan ah kan rak theih ballomi le kan ton ballomi ramchung ral a thol lai I, thahnawnnak a chuak lai.\nNihin ah ralhrang nih an tuahmi hi mithah sawhsawh a si lo, miphun cihmih nak phun asi. Cu caah ningcanglo thahnawnnak a tuahmi hi international communities nih a ngolter awk hrim hrim a si cang. A tlai hlanah rian a tuan awk asi. Cu ti a tuahlo ah cun, ramchung ah ral lian taktak a tho lai I, minung tamtuk nunnak a liam lai tiah Dr.Sasa nih CNN ah a chim.


ZEI THEI LOIN TIKIR DAM KONG A CHIMMI PAWL REL CANG UH KHAH – The Chinlung Post\nTikir Dam Ai Thokning By Pu Ram Khar. Tikir Dam hi tthenkhat ruahnak ah Vice President Pu Henry Van Thio rian attuan hnu lawngin ttuanchuahmi ah kan ruah. Arak i thokning tak cu mah ti hin a si. 1998 kum lio ah hin Tikir khua pawngah a ummi Tikir Kual timi hmun hi hmunhma rem, hmunttha, hmundawh asi caah hi lio ah Pah Wa Tah ( Ohkathah) a rak ttuanmi ralbawi Bohmuci Tan Aung nih a ke bak in nili kal in a rak zoh hmasami asi.\nHi lioah hin Motor lam zong a um rih lo. Cu hnu ah amah a chawngtu, Pa Wa Tah (Ohkatthah) a si vemi Bohmuci Tan Win nih a rak zoh i Tikir Kual ( Tikir Dam tuahnak hmun) hi ka hmuhmi hmunhma vialte ah hmunhma dawh, hmunhma ttha bik a si tiah a rak chimta mi ti asi. Hi lio ah hin Tikir hi Thantlang peng chungah pehtlaihnak lam le sul lei ah a rak chiat bik caan a si.\nCozah lei zong nih hnu rak chit mi khua asi. Aruang cu pehtlaihnak a chiattuk caah asi. Tikir Dam tuah khawhnak dingah cun hawi hlan cem ah lam a pem hmasa ahau ti asi caah 2003 kum ah Nahtahlah zung lei in TIkir le Hriangkhan khua kar lam cawhnak ah tiin sing 272 an rak thlak. Cu zong cu an rak chuh tthan hna. Culawng silo, kum 2013 ah Myat Nu Thu company nih Tikir le Hriangkhan kar lam cu a free in an rak cawhpiak tthan hna i, an lim hlan ah an ngol tthan hoi.\nCu hnu cun a hung um tthan i Pu Henry Van Thio (Bohmu) nih Pensen alak hnu ah Cozah sinah Tikir Dam tuahnak ding halnak ca a rak chiah. Cu hnu ah Kawlram President zung in 2013 kum ah Tikir Kual (Dam) tuahnak a tha maw tha lo timi Servey tuah ding ca an rak chuah. Mah hnu cun USDP cozah kai hnu 2013-2014 budget kum ah Tikir Dam tuahnak ding caah phaisa sing 2000 an rak thlakpiak hna.\nCu zong cu Tikir Dam tuah loin Thantlang Peng Lautu lei khua 4 ah sing 2000 cu Lei Ti Lam tuahnak ah tthenphawt tthan an si. Dam tuahnak ah hman a si hoi lo. A liamcia caan zeimawzat ah hin Thantlang Peng ah pehtlaihnak Lam le Sul lei ah hin MARA Tlang le Bualpeng hi hawihnu ai thlaimi, a chia bik mi Pengtlang an rak si. Kum 2015 NLD Cozah a hung kai hnu in kanpa Pu Henry Van Thio nih a liamcia caan zeimawzat lio i Tikir Dam tuahnak dingah timhtuahmi vialte cu a thar in a van pehzulh tthan caah Nihin ni ah DAM cu tlam ahung tling.\nTikir Dam tuahnak hmun cu hmunhma ttha/rem a si caah Japan ram in a rak tlungmi Mr. Terumi Taka Oka nih Tikir Dam le a pawngkam a zoh tikah hmailei thil a hmuh colh. Hi hmun hi hmailei caan ahcun ramchung ramleng khual an ngamnak (Tourists Attraction) hmunnuam ah a cang te lai hihi a hmuh colh. Amah pumpak in kawlram ah a um ballomi Thingkung Maple Kung 3000 le Japan Cherry Kung 1400 cu Japan ram bak in arak phurh i amah bak nih a rak cinpi hna.\nNihin Ni ahcun duhnung ngai in an nung dih, Zetluk lunglawm dah asi. Thantlang Peng Bualpeng hi NLD cozah kai hlan a sining ruah ahcun lungfak tuk a si. Hawi hnu ah rak kaltakmi peng le tlang a rak si. Voitam pi cu tthanchonak lei nih kaltak a rak si. Nihin ni ah Hi dirhmun an phakmi hi Pathian thluachuah asi hrimhrim ti hi kan theih awk a si.\nTikir Dam kongah hin bia vaivuan tampi a chuak tawn. Kanpa, Pu Henry Van Thio zong asi lo ningpi in an tinak a um tawn. A ngaingai ti ahcun Tikir Dam hi Tikir khua ca lawng asilo. Bualpeng ca lawng zongah a si fawn lo. Thantlang Peng kan dihlak ca asi. Chinram ca zong a sifawn. Nihin ni ah cu ruahnak cu kan hmuh khawh rih lo hmanh ah a ralaimi caan ahcun kan hmuh te hrimhrim ding si.\nTikir Dam bantuk hmunhma rem le a tthami hmun a um si cun rak chuahpi cio uh. Hal khawh le tuah khawh i zuam hna usih. Thantlang peng Farrawn khua zongah hmunhma an rak zoh nain a rem deuh lo an ti. Hmunhma dang theimi le hmumi nih ruahnak zong rak chuah cio dingin kan sawm chih hna. Kan Chinram, Thantlang Peng, Bualpeng, Tikir khua hna i Tikir Dam pi a hung um khawhmi hi kan biak Pathian thawng asi titu hin kan ruah deuh ding asi. Pathian thluachuah a si tiin ruah khawhtu hi a biapi cu a si. Cattialtu. Pu Ram Khar. Thantlang Sipin Lutlai.


Twitter nih President Trump lawng si loin Conservative Right wing radio host a tuanmi – The Cherry Par\nTwitter nih President Trump lawng si loin Conservative Right wing radio host a tuanmi\nTwitter nih President Trump lawng si loin Conservative Right wing radio host a tuanmi, Rush Limbaugh, General hlun, Michael Flynn zong twitter nih account an thah piak than hna. Conservative le Republican party a ttanhmi pawl account cu duhsah tete in thah an timh cang hna ti a fiang ko.\nPresident Trump nih ” twitter nih hlanpi in freedom of speech timi hi phih khar an rak timh cangmi a si. Twitter company minung pawl le democrats le racidal left wing pawl nih conservative aw-an vialte thah an kan timhmi a si. A rauh hlan ah US minung minllion 75 nan aw-an zong hi an in phih khar piak hna lai” tiah a chim.\nDemocrats nih President Trump Impeachment an tuah than ahcun atu nak faak in thenhmal nak le buainak a zual chin lai. President Trump hi US mipi 75 million nih vote an pek i an dirkamh timi hi faak deuh in an ruah ding a si.\nUS ah Freedom of Speech, freedom of express timi khoi ah um cang? Technology le Social Media nih maw an duh paoh in an kan nawnnok cang lai? Bias Media nih maw an duh paoh in an kan laamter cang lai? US hrawh dih a duhtu Iran President hmanh Twitter nih an phih tung lo?\nUS ah Freedom of Speech timi khoi ah um? Technology le Social Media nih maw an duh paoh in an kan nawnnok cang lai? Media nih maw an duh paoh in an kan laamter lai?\nSualnak, “crimes” phun 8 tiang a tuahmi, minak pa, George Floyd Palek nih an thah ahcun Democrats pawl nih HERO bantuk in an hmuh. Asinain Capitol Hill ah palek nih an thahmi US ram caah nunnak thap in ram a dawtu, ralkap nute, Ashli Babbitt [ Kum 35 ] cu ahohmanh nih an thei in an hngal duh lo, media zong nih an chim duh lo. A thih lai te ah a chimmi cu “ka nunnak ka pekmi hi a phu ko” it’s Okay” tiah a ti. Minung kan lungput hi cu ngaihchia tuk a si.\nWashington DC Capitol Hill i buainak a chuahpi tu ah aa ttang bikmi le aa telmi ah dawr bauh, thilfir le inn khangh a hmangmi, Black Lives Matter activist pawl an rak i hrolh ti si ko. Ka zumhning te a si. Conspiracy Theory timi cu mah bantuk hi an si. Trump bawmtu bantuk in a umter i Trump melnang a nehtu an si. Credit: Lairamthang\n← San Diego in Trump dirpi ah a rak ra mi nu pakhat Ashli Babbitt hna cu Capitol ah meithal kah nak in a nun nak a liam\nTrump A Sung Hnu Ah, Kim Jongun Nih A Thli A Vun Thlah Pah Than Cang. →


Khah Aung La N Sang Aa TThuat Than Cang Lai Hih - TIMES OF CHIN NEWS\nKhah Aung La N Sang Aa TThuat Than Cang Lai Hih\nPosted By: thawngthawng April 20, 2021\nMyanmar Ram chungin MMA aithuat mi Aung La N Sang cu a rauh hlan ah tthuat than ding a si cang. AUng La N Sang cu vawlei cung minthang MMA fighter a si ban tuk in a tu ai tthuat din gmi puai zong ngeih a um tak tak. Aung La N Sasng cu a ra lai mi April 28 ah Rusia pa Vitaly Bigdash he an i thuat than lai. Vitaly Bigdash le Aung La N Sang hi a tu he hin a voithumnak an i thuat a cang lai.\nVoikhat ve ve ai tei mi an si caah a tu hi a voithum an tthuat ter than nak hna a si. Aung La N Sang cu tuan deuh ah Reinier de Ridder he an i thuat i Reinier de Ridder nih chikhat teah a tei colh. Reinier de Ridder nih chikhat teah a tei caah an i tthuat than colh lai tiah mitam pi nih zumh a si, nain a tutiang Reinier de Ridder he i tthuatnak kongah thanwgpang zeihmanh a um rih lo.\nRelchap >>> UN nih Myanmar ram cu Syria bantuk in a cang sual lai an phang. Asinain Syria bantuk a si lai lo. NUG a nung i, hriamtlai vialte an tho i, mipi an cawl ahcun Ralkap cu an nung in tlaih colh an si te ko lai. Russia le China zong an cawl manh lai lo. April 24 ah ASEAN Submit cu Indoneasia ram ah tuah a si lai i, cu ahcun Min Aung Hliang cu kai a timh tiah Thailand ramleng vuanci nih a chim i, mahhi ralkap dirhmi SAC hi ASEAN nih dotla ah a cohlang tinak a si lo tiah thaimcoter in an bia an peh. A kai hrim an kaiter ding a si lo nain,…\nUS House nih Min Aung Hlaing dandatnak bill cu an passed cang i, tuhi Senate ah an chuahpi cang lai. A case an tuahmi cu, Rohingya, Genocide case in sualphawt ding lam an vih. An cawlcuahmah lio a si ve. Kawl Ralkap nih CNF camp tlawn ding an halmi hna cu CNF kan pale nih an reject hna. CNF kan pale nih biakhiahnak an tuahmi cu puitling biachahnak a si tiah ka ruah. Asinain Kawl ralkap cu an zer tuk caah, zei tik caan paoh ah, zaan ttim an ih liopi tbk ah an nam khawh hna caah, CNF nih defense thate in an ilak cia cang lai tiah zumhnak ka ngei.\nNUG cu Shan, Wah le AA tbk an itel rih lomi hi NUG an uar lo/ pawm lo caah si loin, anmah Shan State, Local politics chung ah thate in biaruahnak an ngei khawh rih lo caah a si lai tiah ka ruah. AA an itel lo cu, an Pu, Wah pawl mithmai an zoh bia a si lai tiah ka ruah. Min Aung Hlaing cu aa chauhsual cikcik cang. Myanmar ram cu, fail state dirhmun kan phan. Cozah an ser kho naisai lo.\nMah lio ahhin, NUG nih Federal army an von dirh lai. Federal Army ngaingai a von dirh khawh hlan ah “People Defense Force” cu emergency in a dir lai tiah an von chim cia cang caah, People Defense Force an cawl ahcun, anmah Ralkap chung lila zong People Defense Force ah aa tthialmi an um len te lai. Cucaah, tutan cu kum 70 chung a kan uktu ralkap, an hram in phawih in, hell ah thlak viar nak caan an phan lai tinak a si.\nGeneration Z pawl hi zei tluk indah an lung a thian i, an nun aa dawh. An ral a that timi cu tulio buainak nih a fianter ngai. Cu lio ah kum 50 in cunglei, generation X pawl hi zeitluk indah popular le credit an uar i, hruaitu tuan hna an duh timi le zeitluk indah an ral a chiat timi a fianter ngai ve. By Zasang Cinzah


Single mother pakhat sinak in May Kabyar nih achim mi cu ” hohmanh ka bochan hna lo .. keimah pumpak tein ka zuam , abik in ka nu hi ka upat tuk ,, zeizongte a ka tuah piak dih … ahlan zong ah video ka thlak ahcun ka pawng tein aka tlangtlak peng …. fa ka ngeih hnu zong ah ka fa aka zohkhenh piak …. ka nu cu man in khiah awk tha lomi ka nu asi .\nMidang kai bochan ahcun a tlamtling hrim lo tin ka ruah … ahlan tein ka fanu hi hawi bantukin ka chia kho te hnga maw tin , kei zong ke (2) , kut (2) ka ngei ko … ka zuam ahcun ka tuah khawh ko lai …. tuahcun zeihmanh ka ttih ti lo ” tiin achim .


SAC Nih Ramkhel Ton Biaruahnak Sawmnak Cu CNF Nih An Cohlang Lo - News and Media\n1.Dohthlennak a tuahtu tlangcung hriamtlai vialte i, an hruaitu hna he tonbiaruahnak le ceihmainak ngeih ding kong cu 2022 April 22 ah Min Aung Hlaing nih a chim kan theih.\nRamkomh kawlram buaibainak vialte hi, cabuai cungah ceihmai ding cu kan rak aupi peng mi a si. Ramkhel biaruahnak le ceihmainak ah aa tel ve dingmi Stakeholder zong an tel lai, a karlak ah ramdang mi zong an um lai. Ramkhel buaibainak vialte cu a phi kawl a herh ko.\nCucaah ramkomh kawlram buaibainak hi tel awk a si vemi Stakeholder vialte aa telmi ramkhel biaruahnak in a phi kawl a herh. CNF cu mizapi he kan ṭangṭi lai, tiah cathanh an chuah. Crd – TCP


Salai Ceu BiK Thawng Zong A Um Sawhsawh Ve Ti Lo NLD Upa Pawl Bia Lehnak A Rak Tuah Ve Cang A Bia Lehning A Tha Kho Taktak – Chin World News Evening\nOctober 4, 2019 October 4, 2019 Salai Van Hmuhning\nSalai Ceu Bik Thawng: Tiva hme nan kan ti maw? Thantlang lei NLD upa pawl bia ka leh hna. Tiva hme tete cu a donghnak ah tivapi ah an va fonh thiamthiam ko. Tivapi ah ifonh lo ahcun zeitin dah ngafuan an kai khawh lai? tiah kum 2015 le 2016 thimnak lio ah NLD upa pawl nih an rak aupi. Tiva hme an kan ti. Cucu nizan ah kan u Sungsungpa Salai Lairamthang nih a van chuahpi than caah hitin ka leh hna.\nCun, “Lahva ah aa fonh lo ahcun Buva ah ngafuan a kai kho lailo” tiah an chimmi zong hi a poi taktakmi a si. (A chim zia zong an thiam thulh ka ti) . Bawm dawnh ramkhel policy theo. Cozah tlaitu party he kan i peh lo ahcun ngafuan a kai kho lailo, bawmh donh awk tha lailo i kan car lai, kanmah te in kan dir kho lo tivapi cawm chom kan hau timi lungput cu (corrupted mindset) a si. Federal kan ngah hnu le dothlennak a dih hnu miphun ah kan hmin hnu ahcun a theipar ei caan a si cang lai caah khi tikah cun theihthiam khawh a si te ko lai.\nAsinain atu hi a theipar zun can si maw? Kan hmin cang maw? Kan miphun hawi, tlangcungmi dang hna le CNF hna nih pumpek in dothlennak le ram an vaih lio ram an hraan lioah bukhngak pawl nih rawl rak eitak phung si maw? Buhcung rak com chung caan si maw? Pualthawh ramriah lioah ramvai pakhat buk i a tlun hlanlo (an tlun dih hlan lo) zantim tiang zong an ihngak si lo maw? Ei taak phung a si lo dakaw.\nNihinni ah kan miphun nih kan khelmi miphun-mahte-khuahkhannak-nawl (self-determination) caah kan RAL nganbik cu Kawl mei tlaih le sin-um lungput ahmin chom buhcung com chung lungput hmuhtheihnak leikap rumro khua rak khan ramkhel le miphun ah mit ralchiatnak le solhphelhnak bia rumro rak chim hi a si. ttihnung tukmi a si. ‘Chin’ cu tiva hme maw si? Chin miphun in hrambunhmi party(CNLD) hriamtlai bu (CNF) hi a hme a der kan ti ahcun cucu kan nganter in kan tthawnter lai maw, asiloah a ngandeuhmi le a tthawngdeuhmi buu leiah dah kan ttan kun lai, kan vaa ipeh kun lai? A ngan le a tthawng deuh le “a teitu ding zumhmi leikap paoh ttanh ding” timi lungput zong hi dirhmun ngeihlo pakhat a si ka ti ko hih. Credit:Salai Ceu Bik Thawng


Jesuh Khrih nih mi hmai ah an chawva ngeihmi langhter a hmangmi, ruamkai nak lungthin a ngeimi mirum hna le tangdornak lungthin he Pathian tihzah buin thawhlawm a petu a si a fak ngaingaimi nuhmeinu thawhlawm cuaithlai in a cawnpiak hna nak kong kha nihin ni caah Bupi nih ruah ti dingin a kan thim piakmi cathiang a si(Lk 21:1-4).\nPathian rianthiang tuannak zongah hin a parpavuan le a min sawhsawh in a tuan mi kan um. Pumpek in rian kan tuannak ah hin lungthin tak tein kan tuan ding caah Pathian nih a kan duh piak mi a si. Nuhmeinu nih cun thaizing le hmailei caah kaa chiah bang rih lai timi lungput ngeih loin “hi nu nih hin cun, a si a fak na tein, a nunnak ding ca i aa chiahmi kha pei a dihlak in a pek cu” tiah Jesuh khrih nih a ti(Lk 21:4). Hi nu nih a tuahser ning hi kan zoh tikah Jesuh Khrih nih kan caah aa pekchanh ning le a kan dawt ning kha kan hmuh khawh. Kan nih vialte hna zong kan i pekchanhnak ah hin sian dihnak lungthin he i pek, ttuan dingin Jesuh nih a kan duh pi mi a si.\nHruaitu a simi hna zong nih hakkauhnak lungthin an ngeih, midang zawn ruah thiam lonak lungthin an ngeih a si ahcun an hruai mi hna a rawk zau ko lai. Cun anmah lila zong an rawk zau ko lai.\nJesuh Khrih hnu zultu a simi hna, Bupi hruaitu a simi hna zong nih mah zawn lawng ruah loin dawtnak lungthin, Jesuh Khrih lungthin ngeih in Pathian rianthiang kan tuan a si ahcun, mi vialte zong an i lawm lai, Bupi zong aa lawm lai i Pathian zong aa lawm lai. “A nunnak ding ca i aa chiahmi kha pei a dihlak in a pek cu” tiah Jesuh nih nuhmeinu a thangthat bangin, kan nih hna zong nikhat Pathian nih a kan thangthat ve nak hnga ding caah mah duh-nun siloin Pathian duh ningin nung hna u sih.


AA Nih Kawl Ralkap Sin Ah Ralrinnak An Pek Tthan Hna – ZINGHMUH NEWS\nAA Nih Kawl Ralkap Sin Ah Ralrinnak An Pek Tthan Hna\nRakhine tam chaklei ah a chuakmi AA le kawl ralkap kar kah dohnak hi peh zul in a chuah peng ko rih ah cun Rakhine ram chung hman dang hna zong ah ral dohnak a karh chin thluah mah cang lai tiah Rakhine ralkap AA lei in Buhmochoh Ngeo Htun Aung nih a luan ciami February niruk ah khan social media cungah video bak in a thlah.\nA tu bantuk in Bohmuchoh Ngeo Htun Aung nih bia a chimnak video a thlah hi Rakhine ram chaklei ah kawl cozah nih a ralkap a thlah chap tthan hna timi thawngpaang a chuah hnu khan si. Rakhine ram chung myone pasarih chung zongah AA ralkap kham khawhnak caah tiin kawl ralkap le palik hna nih khua chung inn kip ah luh ding le cheknak tuah ding tiangin NLD cozah ramkulh vuanci ah a chiahmi U Pu Ngyia zong nih nawl a pek hna.\nMah video hi Kachin ralkap (KIA) hna an khua lipi le an center a simi Laiza Kachin ralkap hrambunhnak sakhaan in Buhmuchoh Ngeo Htun Aung nih an mah Rakhine holh bak in a thlah mi si. Kawl ralkap hna nih hin Rakhine ramchung myone pa sarih i khua cheukhat hna chungha lut in le khuami hna inn chung tiangah an mah duh paoh in lut in cheknak an tuahnak ah hin khuami hna thil zong phung ning loin an chuh len ve hna.\nA luan ciami January thla in February thla tiangah Rakhine ram chung AA le kawl ralkap kar kah dohnak ah hin kawl ralkap lei in minung 100 leng an thih cang ruangah le kawl ralkap lei nih Rakhine ralkap hna an duh ning in an thah khawh ve lo ruangah hin AA cung an thin hunnak cu zei hmanh sualnak nei lomi mipi cungah an bungh cang tiah Buhmuchoh Ngeo Htun Aung nih cun a chim fawn.\n“Mah umnak inn le lo chuahtaak in a zaammi hna sin ah bia cah kan duhmi hna cu nan chungkhar ven himnak ding caah hin zaang fahnak tein nan inn lei ah kir tthan hraam ko uh timi hi si. Minung kan nunnak tluk in a biapi mi hi zei thil hmanh a um lo i chaw le va hna cu kan nun chung paoh kawl tthan khawh a si ruangah nan nunnak hi phaisa he cun thlen tim hraam hlah uh” tiah a chim chap rih fawn.\nRakhine minphun le Chin miphun minung 200 leng hna cu kan hnu lei zarh chungah khan Bangladesh ram Bandatan timi district chungah an khan an rak zaam hna ruangah an ram chungah a rak zaammi kawlram mi kong he pehtlai in biaruahnak nei dingin Bangladesh cozah nih kawlram ambassador zong a auh ve cang.


SBS Language | Australia Nih COVIDSAFE Timi; Khawrawnarungrul A Ngeimi Hngalh Khawhnak App A Ser.\nAustralia Nih COVIDSAFE Timi; Khawrawnarungrul A Ngeimi Hngalh Khawhnak App A Ser.\nCOVIDSAFE cu Australia acozah nih a ser mi app a si i; a hodah COVID-19 zawtnak a ngei timi hngalh khawh nak a bawmtu a si. Kan mawbal chungah a mi app a si i a tang lei ah na theih herh dingmi thil hna an um.\nZei caah hi App hi ser a si?\nMah App an ser hnuhchanh cu khawhrawna rungrul a ngeimi hna an hngalh khawh nak ah a bawmtu ding ah a si. Ngandamnak lei nawlngeitu hna nih phone chung I pumpak konglam rawnmi hna hmangin a hodah zawtnak a ngei ti mi a hngalh khawh lai.\nMipakhat nih 1.5m nak naih deuh in midang COVIDSAFE App a hmangmi pawngah a va umthut ah cun, kha app te nih khan a hluan cia 15 chungah a cangmi kha a cinken lai.\nCOVIDSAFE App hman ding hi cu mah duh in hman khawh a si ko. Acozah nawlngeitu nih cun Australia mipi nih hmang ko dih hna seh ti cu an duh, aruang cu Australia mipi tamdeuh nih COVIDSAFE an hman ahcun,\nNawlngeitu hna nih zeitin dah COVIDSAFE chung a ummi thil kong cu an hman lai?\nCOVID 19 zawtnak a ngeimi hna kha a rang deuh in hngalh an si khawh nakhnga COVIDSAFE App cu ser a si. Ralrin awk kan hngalh lo kar ah chungkhar, hawikom le midang cawlcanghnak phu ah ummi pakhat le pakhat hi zawtnak kan I chawnh khawh lonak hnga rian a tuan.\nMipakhat kha zawtnak a chawnh sual a si ahcun, pengkulh le ramthen chung i ngandamnak lei riantuan tu hna lawng nih app chungah a ummmi pumpak konglam pawl cu an zoh khawh. Nangmah lawngin umter ding na si le zawtnak zohfelnak ngeih ding na si theihternak tuah ding a si lawngah ngandamnak lei nawlngeitu zong nih na konglam cu an zohkhawh lai.\nAustralia acozah nih COVIDSAFE App lawng hi zawtnak a ngeimi hna hngalh nak caah hnatlaknak a ngei mi a si.Tam deuh in theih na duh si ahcun: COVIDSafe app Health Department website.\nZei bantuk pumpak konglam pawl dah COVIDSAFE App ah chiah ding an si?\nMipakhat nih app download a tuah tik ah, a min le a phone namber, a umnak sang namber le a kum kha a pek hna lai. A phone ah khan cohlannak cakuat kha a rak lut lai I cucu a tlamtling cang tinak a si. Cuticun midang he a khat lo mi hngalhternak kawt te kha ser a si.\nCOVIDSAFE app nih a pawngah COVIDSAFE App a hmang ve mi a um ti a hngalh khawh. A van hngalh le cangka in khan zei tluk in dah a naih, a nile thla, a caan le ahmangtu kawt te kha cinkennak a tuah. Hi app a hmangtu umnak hngalhnak ding caah ser a si lo.\nAustralia ram Acozah nih hi app a hmangmi hna an konglam cu him tein fimtawl a si ko a ti. Nikul le ni khat a tlin in pumpak konglam hna cu a mahtein a thianh dih lengmang ko.\nHi App a hmangtu nih zawtnak a ngeimi a si ah cun thil umtuning zeitin si lai?\nMi pakhat kha zawtnak a chawnh sual a si ahcun, COVIDSAFE a hmangtu nih nawlpek hnu ah a chung I a chiahmi a pumpak konglam pawl kha a him deuh mi hmundang ah an thial lai. Cun ngandamnak lei nawlngeitu hna nih khan:\nNulepa zohkhenhtu hna kha pehtlaih hna i zawtnak an in chawnh khawh tiah theihternak tuah\nHi hnu in zeidah cang lai tiah ruahnak cheuh, tahchunnak ah:\nIralrin awk thil hna\nZawtnak I chek nak hmun le caan\nChungkhar naihniam chawnh chinnak hnga lo caah tuah ding mi\nZawtnak na ngeih sual zongah na min langter a si lai lo.


Kaphun hawi asi mi Pu Chum Ling HlawnChing le a fa dawt nih mual na kan liam tak thawng – The Cherry Par\nKaphun hawi asi mi Pu Chum Ling HlawnChing le a fa dawt nih mual na kan liam tak thawng\nKaphun hawi asi mi Pu Chum Ling HlawnChing le a fa dawt nih mual na kan liam tak thawng kan theih cu na phun hawi kanngaih a rak chia tuk ve ai ee… Tan tak mi chungkhar vialte hna pathian nih in hmen ko hna seh. Hi vawlei cung ah hin, Khual tlawng mi kan si, Kan chan ai lim hnu cun, Kan panh ding mi khua dawh cu, Zei tik hmanh ah ni a tla ti lai lo, Thing hnah zong an uai ti lai lo i, Dawtu an tling dih cang hna lai, Vawlei cung hi then lai phan ding. A um ti lai lo hi harsat nak vawlei, Hi kan kal tak cio te hna tik ah cun. Credit: Valukcung Ta Can HlawnChing\nHakha um Tlangpi khuami Pu Chum Ling (Hakha Dawrthar) um cu Tlangpi in a tlunnak ah Hakha Timit cho kai, Pu Ming Hnin thlanlung phan lai (pee 400 tluk aa hlatnak cheng palang) ah Parado Totor in aa let i amah he aa cit mi a fanu he an nunnak a liam tiah kan theih. Tlangpi in Hakha rading minung pathum an si nain pakhat cu Thantlang ah a chiah ta tiah kan theih. Pu Chum Ling hi motor a mong tuk lo mi a si i Parado Motor thar aa cawk hi thla thla thum lawng a si rih tiah aa naihniam mi nih an chim. Pu Chum Ling le a fanu an ruak cu Hakha siizung ah an check hna lio a si. Thawnpang theihter than kan in zuam hna lai. Credit: The Chinland Post\nRelchap UN Chief Antonio Fialnak In NLD Le Ralkap I Chawnhnak A Tlamtling Loh. Myanmar NLD Cozah le Ralkap buainak cu zual lei a panh cuahmah i UNO le Vawleicung pi tiang athang dih cang. Nizan ah khan UNO Secretary General Antonio Gutteres nih Ralkap bawizik Sr.General MinAungHliang le NLD hruai tu Aungsan Suukyi cu Online in a chawnh hna i, remnak tuah dingin a fial hna. Cupinah vawlei cung ram EU le USA, Canada, Australia, China le New Zealand hruaitu hna zongnih remnak siam dingin fawrhfialnak Caathanh an chuah cio ve pinah Myanmar kong cu International News ah a chuak lonak um ti lo tluk asi cang.\n8888 Students Uprising Leader Min Ko Niang\nle Ramchung Politicians le Sihni cheukhat pawl nih cun Ralkap pawl “Aana- Ting” lo dingin an nawl hna i,”Aana an Ting” ah cun, thihngamin kan doh hna lai ti’ah an phuang ve cang.Shan SSA le Karen KNU zongnih Ralkap”Aana-Ting” cu ram ca’ah kan duh loh ti’ah thawng thanhnak an chuah cang. Zeipoh siseh law, hmaizarh Caacawn nikhat Ni February 1,2021tiang hngak rih hna usih. Credit: MC Biklian\n← President Hlun Donald Trump Cu Upat Peknak Ngan Taktak An Tuah Lai\nPakistan Khrihfa Nurse Nu A Tuahto Ning Cu Zaangfahtuk A Si →


Jehovah kha Lungthin Dihlak in Bia | Cawn Awk Vennak Innsang\nREL KA DUH Abua Holh Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Angolan Sign Language Arab Holh Argentina Kut Holh Armenia Holh Armenia Holh (Nitlaklei) Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Congolese Sign Language Costa Rica Kut Holh Croatia Holh Croatia Kut Holh Cuban Sign Language Czech Holh Czech Kut Holh Damara Dangme Holh Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Fiji Holh Finland Holh Finland Kut Holh Fon Holh France Holh France Kut Holh Ga Holh Garifuna Holh Georgia Holh Germany Holh Germany Kut Holh Gitonga Gokana Holh Greenland Holh Grik Holh Grik Kut Holh Guadeloupean Creole Guarani Holh Guatemala Kut Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hungary Holh Hungary Kut Holh Iban Holh Ibanag Ibinda Holh Iceland Holh Idoma Igbo Holh Igede Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Japan Holh Japan Kut Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Kenyan Sign Language Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Makhuwa-Meetto Malawi Kut Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Mozambican Sign Language Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nicaragua Kut Holh Nigerian Sign Language Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Panama Kut Holh Pangasinan Holh Papiamento Holh (Curaçao) Paraguay Kut Holh Persia Holh Peru Kut Holh Philippines Kut Holh Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romania Kut Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Salvadoran Sign Language Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Taiwan Kut Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thai Kut Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zambian Sign Language Zande Holh Zapotec Holh (Isthmus) Zimbabwe Kut Holh Zulu Holh\nCAWN AWK CAPAR 43\n“Bawipa na Pathian cu va bia law, amah rian lawnglawng va ṭuan.”—MATT. 4:10.\nHLA 51 Pathian Sinah Kan I Pe\n1. Kan sinin lungthin dihlak in biaknak kha hmuh awkah Jehovah cu zeicah aa tlak?\nJEHOVAH cu a kan Sertu le Nunnak a kan Petu a si caah lungthin dihlak in biaknak kha kan sinin hmuh awkah aa tlak. (Biat. 4:11) Asinain zuamcawhnak kan tong. Jehovah kha kan dawt i kan upat ko nain thil cheukhat cu kan nunnak ah a biapi tukmi a hung si kho. Mah nih Jehovah lawng kha dawt awk le biak awkah a kan dawnh khawh. Mah cu zeitindah a si khawh ti kha kan hngalhthiam a hau. Lungthin dihlak in Jehovah biak timi nih zeidah a chim duhmi a si ti kha kan i ruah hmasa hna lai.\n2. Exodus 34:14 ningin Jehovah kha lungthin dihlak in kan biak ahcun zeidah kan tuah lai?\n2 Jehovah cu ‘nahchuah’ a hmangmi Pathian a si. Mah cu lungthin dihlak in biak awkah a kan hal tinak a si. Cucaah amah lawng biak awk kha kan sinin aa ruahchan. Baibal nih lungthin dihlak in Pathian biak a ti tikah lungthin dihlak in Jehovah dawt kha a chim duhmi a si. Jehovah lawng kha kan biak ahcun amah zaka ah mi pakhat asiloah thil pakhatkhat airolh kha kan duh lai lo.—Exodus 34:14 rel.\n3. Jehovah dawt awkah zeicah a ruang ṭha kan ngeih?\n3 Jehovah dawt awkah a ruang ṭha kan ngei. Zeicah? Zeicahtiah mah cu Jehovah kong kan cawnmi cungah aa hngatmi a si caah a si. A ṭha tukmi a sining hna kha kan hun duh. A duhmi le a duh lomi thil kha kan hngalh i kan cohlan. Minung ca i aa tinhnak kha kan hngalhthiam i kan bawmh. A hawikom sinak nawl a kan awnhmi cu tinvo sung taktak a si. (Salm 25:14) A kan Sertu kong kan cawnmi thil vialte nih amah he a kan naihter chin.—Jeim 4:8.\n4. (a) Jehovah kan dawtnak a zor nakhnga Khuachia nih zeidah a hman? (b) Hi capar ah zei kong dah kan i ruah hna lai?\n4 Hi vawlei cu Khuachia nih a uk i kan lung duhnak le pumsalei thadernak kha hmangin a kan lem. (Efe. 2:1-3; 1 Johan 5:19) Aa tinhnak cu lungthin dihlak in Jehovah kan biak khawh nakhnga lo kan duhnak ṭhencheuter kha si. Khuachia nih cutin a tuah khawhnak lam pahnih kong kha i ruah hna u sih. Pakhatnak, tangka duh awkah a kan lem. Pahnihnak, a ṭha lomi nuamhsaihnak i thim awkah a kan lem.\nTangka Duh Tuk Kha Hrial\n5. Tangka duh tuk kha zeicah kan hrial awk a si?\n5 Kan dihlak in ei awk a za in ngeih, aa tlakmi hruk-aih awk le umnak inn ngeih kha kan duh. Asinain tangka duh tuk kha kan hrial a hau. Tuchan ah mi tampi cu “tangka a duhmi” an si i tangka nih a cawk khawhmi thil hna kha an duh. (2 Tim. 3:2, NW) Mah duhnak kha ngeih ve awkah a zultu pawl cu lem an si lai ti kha Jesuh nih a hngalh. Jesuh nih hitin a ti: “Ahohmanh bawi pahnih sal nan si kho lai lo; pakhat kha nan dawt deuh lai i pakhat kha nan huat deuh lai; pakhat sinah khan cun zumhawktlak tein nan um lai i pakhat tu kha cu zei ah nan rel lai lo. Pathian le tangka cu an rian nan ṭuan kep kho lai lo.” (Matt. 6:24) Jehovah a biak buin rum awkah a caan le thazaang tampi a hmangmi cu bawi pahnih sal ṭuan awkah aa zuammi a si. A lungthin dihlak in Jehovah kha a bia kho lai lo.\nLaodisia ah a ummi cheukhat nih anmahle anmah an i hmuh ning . . . le Jehovah le Jesuh nih an hmuh hna ning (Catlangbu 6 zoh)\n6. Laodisia Khrihfabu sin i Jesuh chimmi bia in zeidah kan cawn khawh?\n6 Laodisia khua i a ummi Khrihfa pawl cu an i porhlaw. Hitin an ti: ‘Kan rum ko, kan i zaa ko, zeihmanh kan bau lo.’ Asinain Jehovah le Jesuh hmuhnak ahcun ‘an si a fak, puan aih awk hmanh an ngei lo i an mit a caw.’ Jesuh nih an rum caah si loin Jehovah he an i pehtlaihnak a hrawkmi rumnak kha an duh caah ruahnak a cheuh hna. (Biat. 3:14-17) Rum duhnak kha kan lungthin chungah a ṭhang ti kan hngalh ahcun kan ruahnak kha kan remh colh awk a si. (1 Tim. 6:7, 8) Cutin kan tuah lo ahcun thil dang zong kha kan hun duh lai i Jehovah nih kan biaknak kha a cohlang lai lo. Jehovah nih na “lungthin dihlak” in ra ka daw seh ti aan duh. (Mar. 12:30) Kan nunnak ah tangka cu zeitindah a biapi tukmi a hung si khawh?\n7-9. Khrihfa upa David kong in zeidah na cawn khawh?\n7 United State ah a ummi, rian aa zuammi Khrihfa upa David kong hi ruathmanh. Rian aa zuammi ka si tiah amahle amah kha aa ti. Rian a ṭuannak company nih a ṭha deuhmi rian le tangka tam deuh an pek. Mah tikah an ram i mah rian a ṭuanmi hna lakah a ṭha bikmi ka si tiah aa ruat. David nih hitin a ti: “Hlawhtlinnak ka hmuhmi cu Jehovah thluachuah ka hmuhmi a si tiah ka ruah.” Asinain mah hlawhtlinnak cu Jehovah sinin a hmuhmi a si taktak maw?\n8 A rian nih Jehovah he an i hawikomhnak a hrawh ti kha David nih duhsah duhsah in a hun hngalh. Hitin a ti: “Pumh lio le phungchim vah lio hmanhah rian i buaibainak kong kha ka ruah. Tangka tampi ka hmuh, asinain ka lungre a thei chin i kan chungkhar ah buaibainak a hung um.”\n9 David nih a caah a biapi deuhmi kong he aa tlaiin biakhiahnak ka tuah a hau ti kha a hun hngalh. Hitin a ti: “Ka sining remh awkah a ṭhami biakhiahnak ka tuah.” David nih a rian ṭuan caan kha thlen a duh, cucaah mah kong kha a rian bawi sinah a chimh. A phichuak cu zeidah a si? A rian in phuah a si. Mah tikah David nih zeitindah a lehrulh? Hitin a ti: “A thaizing ah manh caan hmaikal ṭuan dingin form ka phih.” An paw an i cawm khawh nakhnga David le a nupi cu thianhhlimhnak rian an ṭuan. Tlawmpal ah David cu hmaanhmaan hmaikal a hung ṭuan i a hnuah a nupi zong a ṭuan ve. Mah nuva hna nih mi tampi nih ṭuan an duh lomi rian kha an ṭuan, asinain an ṭuanmi rian cu an caah a biapi bikmi a si lo. A hlanah an hmuhmi tangka nakin cheuhra cheukhat tluk a tlawm deuh nain thla fatin an herhmi kha a za in an ngei. Jehovah kha pakhatnak ah chiah an duh i Pennak pakhatnak ah a chiami hna cu Jehovah nih a zohkhenh hna ti kha an hngalh.—Matt. 6:31-33.\n10. Kan lung kha zeitindah kan ven khawh?\n10 Tangka tlawmte kan ngeih ah siseh, tampi kan ngeih ah siseh kan lung kha kan ven a hau. Zeitin in dah? Rumnak kha duh hlah. Na caah Jehovah rian nakin vawlei lei rian kha a biapi deuhmi siter hlah. Cutin na si kha zeitindah na hngalh khawh? Biahalnak cheukhat kha hitin naa hal kho: ‘Pumhnak asiloah phungchim kalnak ah vawlei lei ka rian kong he aa tlaiin ka ruat lengmang maw? Hmailei ah tangka tampi ka ngei lai lo ti kha ka lungre a thei tawn maw? Tangka le thilri chawva nih kan chungkhar ah buaibainak a chuahter maw? Jehovah rian ṭuan awkah caan tam deuh ka pek khawh nakhnga midang nih an duh lomi vawlei lei rian kha lungtho tein ṭuan ka duh lai maw?’ (1 Tim. 6:9-12) Mah biahalnak hna kan ruah lioah Jehovah nih a kan dawt ti le lungthin dihlak in amah a biami pawl hitin bia a kamhmi hna kha kan i cinken awk a si: “Kaan kaltak bal hna lai lo i kaan hlaw bal fawn hna lai lo.” Cucaah lamkaltu Paul nih “tangka hi duh tuk hlah u” tiah a ti.—Heb. 13:5, 6.\nNuamhsaihnak kha Ralring tein I Thim\n11. Aa thimmi nuamhsaihnak ruangah mi pakhat cungah zeidah a cang kho?\n11 Jehovah nih a nuammi nunnak ngeihter a kan duh. A nuammi nunnak ngeih awkah nuamhsaihnak nih a kan bawmh khawh. A tak ti ahcun Baibal nih hitin a ti: “Minung nih hin a ṭha bik a tuah khawhmi cu zeidah a si ti ahcun, ei i din i a hmuhmi paoh kha i nuamhpi hi a si ko.” (Pct. 2:24) Asinain vawleicung i nuamhsaihnak tampi cu kan cungah a ṭhatlonak leiin huham a ngei kho. Mah nih mi tampi kha Baibal he aa ralchanhmi thil cohlan awk asiloah tlaihchan awk hmanhah a forh hna.\nAho nih dah nuamhsaihnak kha aan timhtuahpiak? (Catlangbu 11-14 zoh) *\n12. Nuamhsaihnak kha 1 Korin 10:21, 22 ningin zeicah ralring tein kan i thim awk a si?\n12 Jehovah kha lungthin dihlak in biak kan duh, cucaah “Bawipa cabuai” le “khuachia cabuai” kha kan hman kep kho hna lo. (1 Korin 10:21, 22 rel.) Mi pakhat he rawl kan eiṭimi nih kan i hawikomhnak kha a langhter tawn. Zaangennak, khuachia thiamnak, ziaza rawhralnak asiloah a dang a ṭha lomi duhnak le lungput a hlorhmi nuamhsaihnak hna kha kan i thim ahcun Pathian a ral pawl he rawl kan eiṭimi le an timhtuahmi rawl kan eimi bantuk a si. A phichuak cu kanmahle kanmah harnak kan i pek lawng si loin Jehovah he kan i hawikomhnak zong a rawk lai.\n13-14. Jeim 1:14, 15 ningin kan i thimmi nuamhsaihnak he aa tlaiin zeicah kan i ralrin awk a si? Tahchunhnak pe.\n13 Zeitilam in dah nuamhsaihnak kha rawl he kan tahchunh khawh? Kan ei tikah zeidah kan ei lai ti kha kan i thim kho. Asinain rawl kan dolh hnu ahcun kan pum chungah zeitindah rian a ṭuan lai ti kha kan i thim kho ti lo. A ṭhami rawl nih kan ngan a damter khawh, asinain a ṭhalomi rawl nih cun a kan zawtter khawh. A kan hnorsuan ning cu kan hngal colh men lai lo, asinain caan tlawmpal hnuah kan hun hngalh lai.\n14 Cu bantukin nuamhsaihnak kan i thim tikah kan lungthin chungah zeidah kan chiah lai ti kha kan i thim kho. Asinain kan i thimmi nuamhsaihnak cu kan ruahnak le kan intuarnak cungah huham a ngei lai. A ṭhami nuamhsaihnak nih hrimhnak a kan pek khawh, asinain a ṭhalomi nuamhsaihnak nih harnak a kan pek lai. (Jeim 1:14, 15 rel.) A ṭhalomi nuamhsaihnak cu kan cungah huham a ngei colh men lai lo, asinain duhsah duhsah in kan cungah huham a hung ngei lai. Cucaah Baibal nih hitin ralrin a kan pek: “Nanmah le nanmah i hleng hlah u; ahohmanh nih Pathian cu an deh kho lo. Mi nih a tuhmi cu a zun ko lai. A pumsa duhnak lo ah a tuh ahcun, thihnak kha a zun lai.” (Gal. 6:7, 8) Jehovah nih a huatmi thil a hlorhmi nuamhsaihnak vialte hlawt cu kan caah a biapi tukmi a si.—Salm 97:10.\n15. Kan i nuamh nakhnga Jehovah nih zei laksawng dah a kan pek?\n15 Jehovah miphun tampi nih Internet in zoh khawhmi TV program JW Broadcasting® zoh kha an duh. Unaunu Marilyn nih hitin a ti: “JW Broadcasting nih aa nuam deuhmi si awkah a ka bawmh i mah ah aa telmi vialte cu ka caah an ṭhat dih caah a dihlak in ka zoh khawh. Ka li a len tik asiloah ka lung a dongh tikah thazaang a pemi phungchimnak asiloah Zinglei Pumhnak program hna kha ka kawl i ka zoh. Mah nih Jehovah le a bupi he a ka naihter deuh tiah ka ruah. JW Broadcasting nih ka nunnak kha a thlen dih cikcek.” Jehovah laksawng in ṭhatnak na hmu maw? JW Broadcasting cu thla fatin a thar chuah a si i mah ah aw khumhmi, video program le thazaang a pemi hla hna a um. Mah kha zeitik caan paohah na zoh khawh i na ngaih khawh.\n16-17. Nuamhsaihnak caah kan hmanmi a caan kha zeicah kan uk awk a si, cutin zeitindah kan tuah khawh?\n16 Nuamhsaihnak phun lawng kha si loin nuamhsaihnak caah kan hmanmi a caan zong kha kan i ralrin a hau. Kan i ralrin lo ahcun Jehovah rianṭuannak caah si loin nuamhsaihnak caah a caan tam deuh kan hman khawh. Mi tampi nih nuamhsaihnak caah a caan an hmanmi uk kha an i harh. Kum 18 a simi Abigail nih hitin a ti: “Ka rian a tam tuk ni ah ka ih lai ah TV ka zoh ahcun hrimhnak ka hmu. Asinain kaa ralrin lo ahcun TV zohnak caah suimilam tampi ka hman khawh.” Mino unaupa Samuel nih hitin a ti: “A caan ah Internet in video tawi tampi kha ka zoh. Pakhat te ka hun zoh i suimilam pathum asiloah pali tiang ka zohmi kha a hngalh hmanh kaa hngal lo.”\n17 Nuamhsaihnak caah na hmanmi a caan kha zeitindah na uk khawh? Hmasa bik ah nuamhsaihnak caah a caan zeizat dah ka hman ti kha hngalh awkah i zuam. Zarhkhat chungah nuamhsaihnak caah a caan na hmanmi kha i chingchiah. TV zohnak, Internet zohnak le phone in game celhnak caah a caan zeizat dah ka hman ti kha calendar ah i ṭial. Mah thil hna zohnak ah a caan tam tuk ka hman tiah na ruah ahcun cazin tuah awkah i zuam. A biapi deuhmi thil kha pakhatnak ah chiah dingin i timtuah law nuamhsaihnak caah a caan zeizat dah ka hman lai ti kha ri khiak. Cun cazin na tuahmi ningin na zulh khawh nakhnga Jehovah sinah bawmhnak hal. Cuticun pumpak Baibal hlathlainak, chungkhar pumhnak, Khrihfabu pumhnak, phungchimnak le cawnpiaknak ti bantuk Jehovah rianṭuannak caah na caan le na thazaang tam deuh na hman khawh lai. Mah tikah nuamhsaihnak caah a caan na hmanmi he aa tlaiin ka sual timi ruahnak zong na ngei ti lai lo.\nJehovah kha Lungthin Dihlak in Bia Zungzal\n18-19. Lungthin dihlak in Jehovah kan biak kha zeitindah kan langhter khawh?\n18 Satan vawlei a dongh lainak kong le vawlei thar a rat lainak kong a ṭial hnuah lamkaltu Peter nih hitin a ti: “Ka u le ka nau hna, cu ni nan hngah lioah hin Pathian hmaiah a thiangmi le soi awk um lomi nan si nakhnga fakpi in i zuam u law amah he cun rem tein um u.” (2 Pet. 3:14) Mah ruahnak cheuhnak kan zulh tik, ziazalei le thlarau lei ah thianghlim tein kan um tikah lungthin dihlak in Jehovah kan biak ti kan langhtermi a si.\n19 Satan le a vawlei nih kan nunnak ah Jehovah si loin a dang thil kha pakhatnak ah kan chiah nakhnga a kan lem peng lai. (Luka 4:13) Asinain zei bantuk zuamcawhnak kan ton hmanhah kan lungthin chungah Jehovah zaka ah mi pakhat asiloah thil pakhatkhat kha kan airolh lai lo. Jehovah kha amah lawng nih a hmuh awk a simi lungthin dihlak in biaknak kha pek awkah bia kan khiah.\nLungthin dihlak in Jehovah biak timi nih zeidah a chim duhmi a si?\nTangka kan hmuhning cu Jehovah kan dawtnak cungah zeitindah huham a ngeih khawh?\nNuamhsaihnak kan i thimmi nih lungthin dihlak in Pathian kan biaknak kha zeitindah a hnorsuan khawh?\n^ cat. 5 Jehovah biak kha kan duh. Asinain Jehovah kha lungthin dihlak in kan bia maw? A phi cu biakhiahnak kan tuahmi nih a langhter. Lungthin dihlak in Jehovah biak awkah a kan bawm khomi thil sining pahnih kong kha i ruah hna u sih.\n^ cat. 53 HMANTHLAK FIANTERNAK: A thiang lomi coka ah timhtuahmi rawl kha ei kan duh lai lo. Cucaah zaangennak, ziaza rawhralnak asiloah khuachia thiamnak aa telmi nuamhsaihnak hna kha kan zoh awk a si lo.


Hakha le Thantlang ah palek a tuanmi Laimi tam deuh cu CDM ah an i tel dih cang – The Cherry Par\nHakha le Thantlang ah palek a tuanmi Laimi tam deuh cu CDM ah an i tel dih cang, ti a si. Cu kong cu cheukhat nih Fb ah an an tial nain Hakha lam zawh lutlai cheukhat nih an sik hna, media zong an tialter duh hna lo. Palek caah a him lo ee an ti.\nPalek pawl nih cun CDM kan lut cang tiah palek lutlai sin ca an pek. A thli tein an tuahmi a si lo. Media nih hhi kong thawng an thanh ruang ah an ca tih a nun hleinak ding ka thei lo, an pu sin ah cazin a um dih ko cu ta. Kan palek pawl tam taktak CDM ah an i tel ve timi hi media nih rak thanh hna sehlaw mipi kan thawng chinchin lai. Ai tel rih lomi zong CDM i tel duhnak lungthin an ngei deuh ve lai ka zumh. A chel ah cun lutlai ai timi cheukhat hi nan i ralrin a luan tuk deuh ko rua, i ralrin cu a tha ko nain a hleiluat tuk in i ralrin belte cu langak bantuk ralchiat tiah Laimi nih cun kan ti.\nHakha ah tuni ralkap uknak kan duh lo tiin lam a zawhmi nan tam taktak, uar nan um tuk. Hruaitu cheukhat nih live thlahnak nawl phih hlah ulaw Myanmar pumpi lawng si loin vawleicung nih an rak zoh ve lai i hmual a ngei chinchin hnga, mah vialte mino thazaang kha live thlah lo cu a pam taktak. Hruaitu nan khuakhan kan upat ngai hna, nain live thlah nan phihmi belte cu nan hriamnam tha bik hmang zia nan thiam rua lo, nanmah hriamnam lila kha hmang loin nan phih tiah ka ruah.\nLive thlah hi mizapi caah tih a nung lo, mizapi caah ral vengtu CCTV camera bantuk a si lehlam. Ralkap le palek nih an tih cemmi hriamnam a si. Live thlah ruang ah palek le ralkap nih kan umnak hmun an thei sual lai timi cu a dikmi a si lo. Anmah cu hmunkip ah minung an ngei dih, live zoh loin nan umnak fawi tuk in an thei khawh dih ko. Mino umkal cawlcangh ning zoh in nan i tonnak hmun cu thei khawh colh a si.\nVideo thlakmi le hmanthlak zong hmual a ngei ve ko, nain live video kha a let in hmual a ngei deuh. Live thlah lawng ah atu acang cuahmah timi zapi nih theih khawh a si. Video hmual a ngei lo deuhnak tette cu Hakha Post nih an thlahmi ah khan hmuh khawh a si, March 3 ti ding kha February 3 tiah an tial palh. Mah bantuk nih hin video cu kan duh ning tluk in hmual a ngeih lo hi a si. Live video cu anmah an hriamnam a si lo, lamzawhtu mipi nan hriamnam a si. Thaizing thawk cun rak hmang than cang u. Credit: Salai Lungthli Tum\n← Breaking News: North Okkalap Lawngah A Thimi Minung 10 Leng An Si Cang\nI ralrin kan hau, phun hnih in ral kan do →


Sui Hlei Tial philh lo nak // Renh Cin Sui (Tikir) 2020 hlathar (+Video) – Onlinenungak\nSui Hlei Tial philh lo nak // Renh Cin Sui (Tikir) 2020 hlathar (+Video)\nPhilh awk a ttha lo mi kan farnu Malaysia ah a thi mi Sui Hlei Tial cu thlahmasa sa nawlh September thladih lai te thla 29 ah a kan liam tak mi kan farnu a thih ning le a ruak Malaysia in an rak tlunpi i Thlantlang ah a ruak vui an rak senh lo mi kha cu philh awk hi a ttha hrimhrim loh.\nNi hin ni tiang kan laimi nih an philh khawh lo caah hla an phuah piak i, kan Farnu Sui Hlei Tial philh lo nak ah zaihla in an hlawi mi hlathar a chuak mi hi van ngei cio hna usih. A tanglei ah a hla kan van thil chih.\nthawngpang dang relhcap >>>>>>\n𝐂𝐨𝐯𝐢𝐝-𝟏𝟗 𝐛𝐨𝐦𝐡𝐧𝐚𝐤 𝐜𝐚 𝐢 $𝟗𝟎𝟎 𝐛𝐢𝐥𝐥𝐢𝐨𝐧 𝐂𝐡𝐮𝐚𝐡 𝐝𝐢𝐧𝐠𝐢𝐧 𝐂𝐨𝐧𝐠𝐫𝐞𝐬𝐬 𝐧𝐢𝐡 𝐁𝐢𝐚 𝐚𝐧 𝐭𝐡𝐥𝐚𝐚𝐤𝐦𝐢 𝐤𝐨𝐧𝐠𝐚𝐡 𝐋𝐚𝐰𝐦𝐚𝐤𝐞𝐫𝐬 𝐤𝐚𝐫𝐥𝐚𝐤 𝐚𝐡 𝐀𝐥𝐡𝐧𝐢𝐚𝐥𝐧𝐚𝐤 𝐚 𝐮𝐦\nWASHINGTON (Reuters) – Friday ah hin virus checknak caah le unemployment benefit caah, tiin $600 in 700 zong an telhchihnak Covid-19 bomhnak $900 billion kongah US congressional biaceihkhaantu pawl karlak ah alhnialnak tlawmte a um, tiah lawmakers le aides pawl nih an chim. American ah minung 304,000 lenglo a that i, minung million tampi rian a dinhtertu pulrai dohnak dingah Democratic nih an ukmi House of Representatives le Republican nih ukmi Senate lutlai pawl a liamcia caan nakin tutan ah cun an khuakhaan a vun tluang ngai.\n“Pulrai dohnak dingah bomhnak pek dingin kan i tinhmi cu biataktein tawlrel dingin kar kan lang cang. Vaccine phawtzamhnak phaisa kan herh, rian kan humzual khawhnak dingah Paycheck Protection Program kan tuahtamh than a hau. Laid-off a tongmi American mipi hi pehzul tein kan bomhchanh hna a hau,” tiin Senate Majority leader Mitch McConnell nih a chim. PPP hi pulrai ruang i zatlaak a tongmi business hmetete bomhnak le federal loan a pektu a si. Asinain, US nih a rammi vaccine chunh hram a thok hna rualrual in, virus new cases hi a karh chinchin cang caah, zeibantuk in dah tutan bomhnak hi a dikdir in kalpi ah a that lai, timi kong he pehtlaiin Wednesday ah khan congressional aides pawl an awlok a chong ngai ko hna.\nGovernment shutdown kham kho dingin Friday ah cop le cilh in tutan bomhnak hi hman colh siseh, tiin a si. Asinain, tutan bomhnak chungah hin state le local government caah suaisammi a um lai an zum lo. Cu hna bomh cu Democratic nih an i hmaithlaakmi a si nain, khat lei ah Republican nih an dohmi a si ve. Pulrai heh tiah a buaipitu state le local governments nih tutan i bomhnak an tinco lo ah cun an tuar a har ngai ding khi a si. Bawm ve hna seh, ti hi ka duh ko nain, bomh dawh an si lo, tiah Senate’s No. 2 Democrat Dick Durbin nih a chim.\nAsinain, an tukmi phaisa chungah an hmannak ding a zawn tampi cu an langhter rih hna lo. Sianginn i Covid kilvennak thilri an damhmi, hei ti bantuk tete telhchih in local cozah nih a dang a liohaumi vialte hi Federal Emergency Management Agency nih tutan bomhnak hmangin vun cham viar than sehlaw theih lo a si, tiin micheu nih ruahnak an ngei. FEMA nih an cham hna a si ah cun, $1 billion hrawng a si lai, tinak a si, tiah Democrats lei nih an chim. Asinain, cu zatzat a si lai cu Republicans lei nih an zum lem lo. “Fawituk lehpek in state le local governments bomhlo dingin khuakhaan khawh a si tham ah cun, doh ve dingmi thil dang tampi kan i ngeih ve ko cu teh,” tiin Senate’s No. 2 Republican John Thune nih a chim.\nWednesday tal ah cun kaphnih lungtlinnak ngeih khawh kan i tinh i, Thursday tal ah khin cun lungtlinnak vote pek thok kho sisehlaw, ti kan duh. Asinain, zanlei sang tiang kan phan cang nain, kan i tinh ningin si khawhdawh a si ti lo, tiin Durbin nih a chim. Friday zatim tiang tal i bia kan chah khawh rih lo ah cun, hi hnu ni thum-li hrawng a caan ka sauh lai i, cu ti khuakhaannak kan ngeih chungah cun cozah angecies pawl hi ka on ko rih hna lai le si ko, tiin The House Democratic leader Steny Hoyer nih a chim.\n𝐄𝐜𝐨𝐧𝐨𝐦𝐲 𝐜𝐚𝐤 𝐭𝐚𝐤𝐭𝐚𝐤 𝐢𝐧 𝐭𝐡𝐚𝐧𝐜𝐡𝐨𝐭𝐞𝐫𝐧𝐚𝐤 : Minung pakhat ah bomh dingin kan hisaapmi hi $600 in 700 hrawng a si. Democrats lei ah ai beekmi independent Senator Bernie Sanders hei ti bantuk lawmakers cheukhat nih cun tamdeuh pek dingin an duhnak an langhter, tiah Thune nih a chim. Federal unemployment benefit hi zarkhat ah $300 reet in pek i, business tetuai deuh bomhnak caah hin $330 billions hman dingin lawmakers pawl khuakhaannak an ngei hna, tiah Thune nih a chim.\nTutan i $900 billion bomhnak an timi hi cu cuhlan i Covid ca i an raktuk cangmi chungin khan $600 billion an zunh lai i, a thar in an chap dingmi hi cu $300 billion hrawng a si, tiah an chim.\nTukum i pulrai nih faaktukin US economy a hnuarsuan caah, zeitindah kan thanchoter zokzok ah a that lai, tiin an tuaktaan lio pi ah a tu bantukin khuakhaannak an ngeih hi a si. Summer le fall thokka khan cun federal nih an suaimi budget $3 trillion chungin eidingtu (consumer) an phaisa hman a tam chinchin cang. Lockdown a thar in tuah lulh a si mi nih riantuannak a phihkhar than i, inn chungtang lawngah mipi khua an sa cang.\nTutan i bomhnak nan ti mi hi lung a hmui ngai. Asinain, hi nak tamdeuh hi kan herh ko rih lai, tiah Democratic President-elect Joe Biden nih a chim. “Cho chuak deng kan lo ko cang. Cash bak in i pek a si dingmi a lo ko cang. Asinain, hihi cu January dongh lai in Febuary tiang i tuah hram thok te dingmi down payment a rak si diam ai – a biapitukmi down payment,” tiin thawnglatu sinah a chim.\nEidingtu an phaisa hmanmi a kai, thitha in services pawl tuah khawh a si tuk ti lo tikah cun, November in khan chawdawr rian ruahlo piin faaktuk in a tla, tiah Commerce Department data nih a langhter. Vaccine an ser khawh cang caah, hmaikum lei tal ah cun biataktein karhlannak i hmaitlak dingin lawmakers nih timhlamhnak an ngei cang bangin, Economy nunter than dingah financial markets kut ah cash tampi phaakter khawh kan i zuam lai, tiin Wednesday ah khan Federal Reserve nih bia a kamh hna. Chelsea Bawi


Trump nih Biden arak tei ning cu fiang taktak in video in an pohlang ter lawlaw cang hih + Video – TIMES OF CHIN NEWS\nTrump nih Biden arak tei ning cu fiang taktak in video in an pohlang ter lawlaw cang hih + Video\nTrump thlakhawhnak caah ziknawhmi $106 million an hmuh Georgia Secretary of State lutlai cu $106M zik an nawh caah Joe Biden teinak an pek tiah thawng an zamh. Vote relthannak cu Republican cu an zohter than duh hna lo caah , cu ruangah thawngthanhnak an tuah khawh taktak lonak a si an ti Anrelthanmi zong a diklomi a si an ti. A tang bik ah video um lai.\nKa hawi le tlawmpal thazang pek kan duh hna, nan zumhnak cungah an thazang der hlah u, ti kan duh hna. Thla acammi big caan chin lengmang ko u ti kan duh hna. Zumhnak cungah teinak a um, harnak chungah Pathian mui hmuhak a si. Lungdonhak pinleiah Pathian aiphuang tiah thazang pek kan duh hna.\nJudah tlangval pathum Shadarak Meshak le Abednego cu Pathian nih a kan khamh le kan khamh ko seh a kan khamh lo I meinih kan Kan ko seh kan kun kho lailo nan Pathian hmaiah an ti. Cu ve bantuk in nan zumhnak kan zumhnak cungah fek tein dir ko usih ti gorham kan duh hna. Pathian nih President a pehthan sile kan I lawm a pek lo zongah tiah raltha tein thinlung thlacam thadam te in um ko u. A Zungzal in a tu vuikhat calong a si lo.\nPathian zumlotu cu zeitik hmanhah kan vote bal hna lailo. Teinak cu Pathian kutah a um.kan hmaika ah caan nih a vun ratpi lio. Afekmi Pathian bia kha taisawm ah I sawm uh, vainam caah Pathian bia hmang u, kan cal le kantang phaw caah Pathian bia kha ivennak u sih. Kan Kedan caah Pathian bia kha idanh usih.https://youtu.be/_8zhJ8DjQ7w


ATTHA KHO TUK: VA LE THILCAWK A HAU LENGMANG MI NU PAWL – The Chinlung Post\nJune 28, 2020 admin Sermon 0\nLaimi kanpa pakhat asi mi Rev. Hoi Cung Tum nih thlacam thiam lo kong a chimmi hi a ttha kho tuk. Thla kan cam tikah Pathian sinah kan halmi a tam tuk tikah Rev. Hoi Cung Tum lung arak si lo ngaingai. Fak ngaiin nupi thalo kong in tahchunnak le fianternak a tuah. Pathian sinah thil hal tuk hi Jesuh sunlawi zia na hngalh lo a si a ti.\nRev. Hoi Cung Tum nih a chimmi tampi chungah tthenkhat kan vun langhter. Atimi cu Chungkhar mirum ngai an um i fapa pakhat a ngei. Nupi an thitpiak. A nupi kha a fim ahcun fapa rocotu ka si ti kha aa hngalh ding a si. An ngeihmi vialte kha ka ta a si dih ko ti kha a theih awk a si. Va ngeih tikah thlarau fimnak he va ngeih hi a biapi tuk tiah a chim.\nCun Rev Hoi Cung Tum nih ati thanmi cu ‘nupi fim nih cun pasal a ngeih tikah zaangdam tein a um i ka pasal ngeihmi paoh cu ka ta a si ti a theih dih. A pasal tang ah dai tein a um ko. Cucu nupi fim nu cu a si. Nupi thalo nun kan chim rih hna lai. Nupi thalo nih cun an pa kha thil cawk a hauh lengmang tawn tiah a chim rih.\nCulawng siloin Mi sifak nih mirum pa vat kan ti cu i hruk dih le ei dih a duh. Nupi hrut va ngeih cu vale caah lungre a thei ko lai. Mi thil kip an hngar hna. Amah nih cucu aa hruk amah nih cucu a ngeih an ti i vale thil hauh an hmang tuk. Nupi tha cu vale tangah aa dor i pasal duh ning tein an nung.\nNupi le thil hauh a hmang tukmi cu ‘a thin kan in te hna’ tiah fak taktak in a chim. Nan vale nih eee kan in ti ko hna zong ah a thli tein a thin kan in te hna. Cuticun Jesuh Khrih he kan i pehtlaihnak kong fianternak a tuah. Va na ngeih i na va nih a ngeihmi poah kha na ta a si. Nan tuan lomi, nan thlawh lomi nan vale chungkhar thil hna kha kanmah ta vun ti cu a fawi lo.\nLengah nan i chawh i kan kawpi tete hi vun ti cu a men lo tukmi a si. Nan ning a zah bu tein nan timi kha a hmaanmi a si.An fapa nupi cu pei nan si cang cu. An ngeihmi poah cu nan ta a si cang. Cucu va ngeih dakaw a si cu. Jesuh kan ngeih he aa khatmi a si. Jesuh kan ngeih cang hnuah cun Pathian thil paoh cu kan ta a si cang. Pathian sinah thil kan hal tukmi te hna kha nupi thalo kan lo tawn tiah fak ngaiin a chim.\nNote: Mah konghi Rev Hoi Cung Tum nih a chimnak caan a saupah cang nain a ngai lomi le a thei lomi kan um sual ah tiah a chimmi tampi chungin tlawmpal kan vun langhter.


Thinphang Si! Kawlram Laimi/Chinmi Hrim Ralrin Taktak Kan Hau – Chin World News Evening\nSalai Lairamthang: Ralkap tapung nih thong in misual minung 23000 renglo an chuahmi hna nih Rangoon le Mandalay pawl cu it thiam loin hna an hnawh hna. Inn duah an timh, dinti ah poison paih an timh, mi inn ka an bauh caah sang le veng ummi hna nih tanbung an tum i, an tlaih hna, hri in an hren hna.\nA hremtu cu an hrem hna lo. Tuzan lawngah minung 10 in 20 hrawng cu an tlaihmi hna an si cang lai. Palek sin i va up ahcun a thlah than hna lai ti an phang i, palek an pek duh hna lo, sangupa hna nih an sang zungah an hren hna, A cheu phungki biakinn ah an chiah hna i, nawisen an hnuk.\nMah hi 1988 lio i, mingiatu ralkap MI pawl nih an rak tuah bal cangmi tactic kha a si. Mipi buai hna seh, i tuk i velh le i thathnak chuak sehlaw ralkap nih rule of law a um lo tiin rengh chinchin kha an i timhmi a si. Cucaah fimkhur tein tawlrel zia thiam a hau. Kut thlak iralrin ngaingai a hau.\nRelchih: NLD cozah nih an hrawh cangmi khuatlung mileng cazin peknak upadi cu ralkap tapung nih a thar in tuzan ah an nunter than. Khualtlung mileng cazin pe lomi poah cu phaisa thonghra siloah thong ni 7 tiang tlak khawh a si lai ti a si. Vawleicung cozah vialte lak ah a chia bikmi ralkap tapung cozah ngeih than cu lung a fak tuk.\nCDM hi ngol ding hrimhrim a si lo, a dihdongh tiang, teinak hmuh hlan tiang cawl lawlaw a herh. Kan lung dongh sual i kan ngol sual ahcun mah nak in a chiakha deuhmi phung upadi an ser rih lai. Atu nak faak in tuar a si rih lai caah a dihdongh tiang pah chih lawlaw a hau. Tutan i teinak nan hmuh ahcun a zungzal ca a si cang lai.


CDF Cheukhat nih Zu Andinnak Aruang Cu Hitihin Fianghlang Tein An Chimphuan\nCDF hi Zuu an an rii zungzal an ti, zeitindah nan si e? tiah kan naupa pakhat ka hal I tihin a ka leh”Ka upa cangvak, fikfa, khuasik le nganfah ka tuarmi hi cu um ko rihseh, kan lungre a theih tuk tawn, kan li a leng tuk tawn, khua faktuk in kan i ruah sual tawn i zaan ah kan i hngilh kho tawn lo caah kan philh deuh nak dingah asi e, kan din zongah zaankhat ah minung 5 ti bantuk tete in a ding dingmi le ding lo dingmi kan i thiah hna e, rian tlolh hi kan duh hrimhrim lo” tiin a ka leh i ka rak halmi hmanh kai chir!! Chelseabawi\nMITHLA KONG- Dr.Aung Myint Thang nih minung hi mithla timi kan ngei lo, Bible hrimhrim ah a um lo. Cheukhat nih nan chim I, kan nu lio zong ah minung hi kan thla a vaak nan ti, minung cu athih hnu ah athla kan hmuh nan ti. Cheukhat nih cun kan hmuh lio ah thilthuam cubantuk khabantuk aa hruk tiah nan ti.\nMithla nih khuika ah dah Jeans bawngbi cu a va cawk hnga mu. Bible ah kan hmuhmi cu, Lazaruh cu athi I, vancung ah a kai, mirumpa cu athi I, soul ah a kal, Jesuh nih mipa cu nihin ah keimah sinah naa din lai tiah ati. Bible nih fiang tein alanghter mi cu, minung nih kan ngeihmi thlarau cu Pathian a zummi vancung ah,a zumlomi Hell ah ti asi ko. video zohnak\nKan Pi Suu Kyi cu Kum 80 Atlin Tiang Thongthlak Ding Asi Cang →\n← Ralhrang Bomb nih Apuah Hnawhmi kan fanute Kebul cu Ks4,000,000 Abomh Cang